MT Il-Ġurnal Uffiċjali ta’ l-Unjoni Ewropea L 122/11

DEĊIŻJONI TA’ L-AWTORITÀ TA’ SORVELJANZA TA’ L-EFTA

Nru 298/05/COL

tat-22 ta’ Novembru 2005

dwar il-proposta għal rati tal-kontribuzzjonijiet tas-sigurtà soċjali reġjonalment iddivrenzjati għal ċerti setturi economici (In-Norveġja)

L-AWTORITÀ TA’ SORVELJANZA TA’ L-EFTA (1),

WARA LI KKUNSIDRAT il-Ftehim dwar iż-Żona Ekonomika Ewropea (2), b’mod partikolari l-Artikoli 61 sa 63 u l-Protokoll 26 tiegħu,

WARA LI KKUNSIDRAT il-Ftehim bejn l-Istati ta’ l-EFTA dwar it-twaqqif ta’ Awtorità ta’ Sorveljanza u ta’ Qorti tal-Ġustizzja (3), b’mod partikolari l-Artikolu 24 tiegħu,

WARA LI KKUNSIDRAT l-Artikolu 1(2) fil-Parti I u l-Artikoli 4(4), 6 u 7(5) fil-Parti II tal-Protokoll 3 għall-Ftehim bejn l-Istati ta’ l-EFTA dwar it-twaqqif ta’ Awtorità tas-Sorveljanza u ta’ Qorti tal-Ġustizzja,

WARA LI KKUNSIDRAT il-Linji ta’ Gwida ta’ l-Awtorità (4) dwar l-applikazzjoni u l-interpretazzjoni ta’ l-Artikoli 61 u 62 tal-Ftehim taż-ŻEE,

WARA LI KKUNSIDRAT id-Deċiżjoni ta’ l-Awtorità ta’ l-14 ta’ Lulju 2004 dwar id-dispożizzjonijiet implimentattivi li jissemmew fl-Artikolu 27 fil-Parti II tal-Protokoll 3 għall-Ftehim dwar is-Sorveljanza u l-Qorti,

WARA LI KKUNSIDRAT is-Sentenza tal-Qorti ta’ l-EFTA fil-Kawża E-6/98 Il-Gvern tan-Norveġja versus L-Awtorità ta’ Sorveljanza ta’ l-EFTA (5),

WARA LI KKUNSIDRAT id-Deċiżjoni ta’ l-Awtorità Nru 172/02/COL tal-25 ta’ Settembru 2002 li tipproponi miżuri xierqa rigward l-iskema tal-kontribuzzjonijiet tas-sigurtà soċjali reġjonalment iddivrenzjati (6) u għall-ittra mill-awtoritajiet Norveġiżi li ġġib id-data tad-29 ta’ Ottubru 2002 fejn jaċċettaw il-miżuri xierqa,

WARA LI KKUNSIDRAT id-Deċiżjoni ta’ l-Awtorità Nru 218/03/COL tat-12 ta’ Novembru 2003 rigward l-għajnuna mill-Istat f’forma ta’ kontribuzzjonijiet ta’ sigurtà soċjali mħallsa b’mod divrenzjat skond ir-reġjun (7),

WARA LI SEJĦET lill-partijiet interessati biex iressqu l-kummenti tagħhom skond id-dispożizzjonijiet ċitati aktar ‘il fuq (8),

BILLI:

I. IL-FATTI

1. Il-proċedura

Skond l-Artikolu 1(3) fil-Parti I tal-Protokoll 3 għall-Ftehim dwar is-Sorveljanza u l-Qorti, l-awtoritajiet Norveġiżi nnotifikaw il-ħsieb tagħhom li japplikaw rati mnaqqsa ta’ kontribuzzjonijiet tas-sigurtà soċjali għall-intrapriżi li jinsabu fiż-Żoni ġeografikament allokati 2, 3 u 4 fin-Norveġja u li huma attivi f’ċerti setturi ekonomiċi. In-notifika ntbagħtet b’ittra li kienet iġġib id-data tas-26 ta’ April 2004 mill-Missjoni Norveġiża lill-Unjoni Ewropea, fejn għaddiet ittra mill-Ministeru tal-Kummerċ u l-Industrija flimkien ma’ ittra mill-Ministeru tal-Finanzi, it-tnejn iġibu d-data tat-23 ta’ April 2004, li ġew riċevuti u reġistrati mill-Awtorità fis-27 ta’ April 2004 (Avveniment Nru 278992).

Wara diversi skambji ta’ korrispondenza u laqgħat bejn l-Awtorità u l-awtoritajiet Norveġiżi (9), meta jitqiesu d-diffikultajiet serji li l-Awtorità kellha biex tiddikjara l-miżura notifikata bħala kompatibbli ma’ l-Artikolu 61 tal-Ftehim taż-ŻEE, l-Awtorità ddeċidiet li tagħti bidu għall-proċedura stabbilita fl-Artikolu 1(2) fil-Parti I tal-Protokoll 3 għall-Ftehim dwar is-Sorveljanza u l-Qorti.

Id-Deċiżjoni ta’ l-Awtorità Nru 245/04/COL tas-6 ta’ Ottubru 2004 sabiex jingħata bidu għall-proċedura ta’ investigazzjoni formali kienet ippubblikata fil-Ġurnal Uffiċjali ta’ l-Unjoni Ewropea u fis-Suppliment ŻEE tiegħu (10). L-Awtorità sejħet lill-partijiet interessati sabiex iressqu l-kummenti tagħhom.

B’ittra mill-Missjoni Norveġiża għall-Unjoni Ewropea li ġġib id-data tat-12 ta’ Novembru 2004, l-awtoritajiet Norveġiżi ressqu l-kummenti tagħhom għad-deċiżjoni ta’ ftuħ (Avveniment Nru 299087). L-Awtorità ma rċeviet l-ebda kumment mingħand il-partijiet interessati.

2. Deskrizzjoni tal-miżura proposta

(a) L-isfond

Fuq il-bażi ta’ l-Att Norveġiż dwar is-Sigurtà Soċjali tat-28 ta’ Frar 1997 (“Lov om folketrygd”), l-impjegati kollha fin-Norveġja huma suġġetti għal kontribuzzjonijiet obbligatorji għall-iskema nazzjonali tas-sigurtà soċjali. Dawn il-kontribuzzjonijiet jiġu kalkulati b’relazzjoni għas-salarji grossi ta’ l-impjegati u jiġu divrenzjati skond il-post ta’ residenza ta’ l-impjegati. Għal dan l-iskop, in-Norveġja hija maqsuma f’ħames żoni ġeografiċi. Żona 1 (11) tinkludi l-partijiet l-aktar ċentrali tal-parti fin-Nofsinhar tal-pajjiż u tkopri 76,6 % mill-popolazzjoni totali tan-Norveġja. Żona 2 (12) tinkludi partijiet inqas ċentrali tan-Nofsinhar tan-Norveġja u tkopri 9,4 % mill-popolazzjoni totali fin-Norveġja. Żona 3 (13) fil-parti l-kbira tkopri ċerti reġjuni muntanjużi fin-Nofsinhar tan-Norveġja b’kopertura ta’ 2,6 % mill-popolazzjoni totali tan-Norveġja. Żona 4 (14) hija magħmula mill-parti l-aktar lejn it-Tramuntana tan-Nofsinhar tan-Norveġja kif ukoll mit-Tramuntana tan-Norveġja, ‘l isfel miż-Żona 5. Żona 4 tkopri 9,4 % mill-popolazzjoni totali. Żona 5 (15) tkopri l-parti l-aktar lejn it-Tramuntana tal-pajjiż.

L-Awtorità fetħet il-proċedura ta’ investigazzjon formali rigward ir-rati tal-kontribuzzjonijiet tas-sigurtà soċjali reġjonalment iddivrenzjati fin-Norveġja fid-19 ta’ Novembru 1997 (16). Fit-2 ta’ Lulju 1998, l-Awtorità adottat deċiżjoni (17) fejn sabet li s-sistema, permezz tal-baġit ta’ l-Istat, kienet tipprovdi benefiċċju lil ċerti intrapriżi, li ma setax jiġi ġustifikat fuq il-bażi tan-natura u tal-karattru ġenerali tas-sistema u li kien ixekkel jew kien jhedded li jxekkel il-kompetizzjoni fiż-Żona Ekonomika Ewropea (18). Din is-sistema riedet tiġi allinjata mar-regoli tal-Ftehim taż-ŻEE.

Fit-2 ta’ Settembru 1998, skond l-Artikolu 36(1) tal-Ftehim dwar is-Sorveljanza u l-Qorti, l-awtoritajiet Norveġiżi fetħu kawża quddiem il-Qorti ta’ l-EFTA fejn talbu l-annullament tad-Deċiżjoni tat-2 ta’ Lulju 1998.

Fl-20 ta’ Mejju 1999 (19) il-Qorti ċaħdet l-applikazzjoni għall-annullament u sostniet id-deċiżjoni ta’ l-Awtorità. Il-Qorti kkonfermat li s-sistema tal-kontribuzzjonijiet iddivrenzjati tas-sigurtà soċjali kienet tikkostitwixxi għajnuna mill-Istat fit-tifsira ta’ l-Artikolu 61(1) tal-Ftehim taż-ŻEE.

Sabiex ikun hemm konformità mad-deċiżjoni ta’ l-Awtorità tat-2 ta’ Lulju 1998, l-awtoritajiet Norveġiżi pproponew regolamenti ġodda dwar kontribuzzjonijiet tas-sigurtà soċjali reġjonalment iddivrenzjati. Fit-22 ta’ Settembru 1999, l-Awtorità approvat ir-regolamenti l-ġodda għal perjodu limitat ta’ żmien, li ma kienx imur lilhinn mill-31 ta’ Diċembru 2003 (20).

Fil-21 ta’ Diċembru 2000, il-Kummissjoni Ewropea ħadet deċiżjoni negattiva dwar skema ta’ għajnuna ta’ kontribuzzjonijiet mnaqqsa tas-sigurtà soċjali notifikata lill-Iżvezja (21). Fid-deċiżjoni, permezz ta’ ittra li kienet iġġib id-data tas-27 ta’ Lulju 2000, il-Kummissjoni osservat li n-Norveġja mhux biss ressqet kummenti dwar id-deċiżjoni sabiex tinbeda l-proċedura rigward il-każ Żvediż imma anki kkonfermat li kienet topera skema simili.

Fid-dawl tad-deċiżjoni Żvediża, minn dak iż-żmien ‘il quddiem is-sistema Norveġiża kienet diskussa f’diversi laqgħat bejn l-awtoritajiet Norveġiżi u l-Awtorità, kif ukoll bejn l-Awtorità u l-Kummissjoni Ewropea. Minħabba s-similaritajiet bejn l-iskema Norveġiża u dik Żvediża u sabiex fiż-ŻEE jkunu żgurati l-istess kundizzjonijiet għal kulħadd, l-Awtorità qieset li kien meħtieġ li tiġi eżaminata l-kompatibbiltà ta’ l-iskema Norveġiża u tat bidu għal reviżjoni formali tas-sistema Norveġiża permezz ta’ ittra lill-awtoritajiet Norveġiżi li kienet iġġib id-data ta’ l-4 ta’ Ġunju 2002 (Dok. Nru: 02-4189 D).

Fid-Deċiżjoni tagħha tal-25 ta’ Settembru 2002 (22), l-Awtorità kkonkludiet li l-iskema tal-kontribuzzjonijiet tas-sigurtà soċjali reġjonalment iddivrenzjati ma kinitx tikkwalifika għad-deroga provduta skond l-Artikolu 61(3)(ċ) tal-Ftehim taż-ŻEE u pproponiet l-adozzjoni ta’ miżuri xierqa li jitolbu l-eliminazzjoni ta’ kwalunkwe għajnuna inkompatibbli involuta fis-sistema jew li jagħmluha kompatibbli b’seħħ mill-1 ta’ Jannar 2004.

B’ittra mill-Missjoni tan-Norveġja lill-Unjoni Ewropea, li ġġib id-data tad-29 ta’ Ottubru 2002, li l-Awtorità rċeviet u rreġistrat fil-31 ta’ Ottubru 2002 (Dok. Nru: 02-7855 A), l-awtoritajiet Norveġiżi aċċettaw il-miżuri xierqa.

F’Marzu 2003, l-awtoritajiet Norveġiżi nnotifikaw lill-Awtorità b’perjodu tranżitorju ta’ tliet snin, mill-2004 sa l-2007, għall-aġġustament progressiv tar-rati tal-kontribuzzjonijiet tas-sigurtà soċjali applikabbli fiż-Żoni 3 u 4 (Dok. Nru: 03-1846 A). Skond in-notifika, ir-rati tal-kontribuzzjonijiet tas-sigurtà soċjali għandhom ikunu kif ġej (23):

Tabella 1

Rati 2003 Rati 2004 Rati 2005 Rati 2006 Rati 2007 Żona 1 14,1 14,1 14,1 14,1 14,1 Żona 2 10,6 14,1 14,1 14,1 14,1 Żona 3 6,4 8,3 10,2 12,1 14,1 Żona 4 5,1 7,3 9,5 11,7 14,1

B’ittra li kienet iġġib id-data tal-15 ta’ April 2003 (Dok. Nru: 03-2467 A), l-awtoritajiet Norveġiżi kienu nnotifikaw ukoll kontinwazzjoni tal-kontribuzzjonijiet tas-sigurtà soċjali reġjonalment iddivrenzjati f’Nord-Troms u f’Finnmark (Żona 5). Madankollu, din in-notifika kienet irtirata b’ittra mill-Ambaxxatur Norveġiż lill-Unjoni Ewropea li kienet iġġib id-data ta’ l-4 ta’ Lulju 2003 (Dok. Nru: 03-4403 A) peress li l-Istati ta’ l-EFTA, bi ftehim komuni fil-Kumitat Permanenti ta’ l-Istati ta’ l-EFTA fl-1 ta’ Lulju 2003 (Nru 2/2003/SC), u b’referenza għall-Artikolu 1(2) fil-Parti I tal-Protokoll 3 għall-Ftehim dwar is-Sorveljanza u l-Qorti, kienu ddeċidew li l-iskema preżenti fiż-Żona 5 kienet kompatibbli mal-Ftehim taż-ŻEE minħabba ċ-ċirkostanzi eċċezzjonali f’din iż-żona.

Wara l-ftuħ tal-proċedura ta’ investigazzjoni formali permezz ta’ deċiżjoni li kienet iġġib id-data tas-16 ta’ Lulju 2003 (24) u skond is-sentenza tal-Qorti ta’ l-EFTA fil-Kawża E-6/98 (25), l-Awtorità kkonkludiet li r-rati mnaqqsa tal-kontibuzzjonijiet tas-sigurtà soċjali fiż-Żoni 2, 3 u 4 kienu jammontaw għal żburżjar ta’ għajnuna. Madankollu, l-Awtorità awtorizzat il-perjodu tranżitorju notifikat ta’ tliet snin għall-kontribuzzjonijiet tas-sigurtà soċjali reġjonalment iddivrenzjati fiż-Żoni 3 u 4 bid-Deċiżjoni Nru 218/03/COL tat-12 ta’ Novembru 2003. F’din id-deċiżjoni, l-Awtorità nnotat li mingħajr perjodu tranżitorju, iż-żjieda fil-pagamenti tas-sigurtà soċjali kienu jwasslu għal effetti avversi fuq l-impjiegi. L-Awtorità osservat li t-tneħħija gradwali ta’ rati fiskali diverenzjati tul perjodu ta’ tliet snin kienet tfisser li ż-żjieda annwali fl-ispejjeż għall-intapriżi kienet tinfirex fuq il-perjodu kollu. Bil-kontra, abolizzjoni immedjata tas-sistema kurrenti kienet timplika xokk fl-ispejjeż għall-intrapriżi kkonċernati. Perjodu tranżitorju xieraq kien jidher rakkomandabbli sabiex jittaffew l-effetti ta’ xokk u biex l-intrapriżi jingħataw iż-żmien ħalli jaġġustaw irwieħhom għall-ambjent ekonomiku l-ġdid.

(b) Deskrizzjoni tal-miżura kurrentement notifikata għar-rati tal-kontribuzzjonijiet tas-sigurtà soċjali reġjonalment iddivrenzjati għal ċerti setturi ekonomiċi

1. Deskrizzjoni tal-karatteristiċi ewlenin tal-miżura

F’April 2004, l-awtoritajiet Norveġiżi nnotifikaw lill-Awtorità l-ħsieb tagħhom li, mill-1 ta’ Jannar 2005 ‘il quddiem u għal perjodu indefinit ta’ żmien, japplikaw ir-rati tal-kontribuzzjonijiet tas-sigurtà soċjali reġjonalment iddivrenzjati li kien hemm sa tmiem l-2003 fiż-Żoni 1, 2, 3 u 4 għal ċerti setturi ekonomiċi. Dawn ir-rati qed jintwerew fit-Tabella 1 t’aktar ‘il fuq għas-sena 2003. Iż-Żona 5 nżammet barra min-notifika peress li, skond id-Deċiżjoni tal-Kumitat Permanenti ta’ l-Istati EFTA Nru 2/2003/SC ta’ l-1 ta’ Lulju 2003, ir-rata applikabbli hemmhekk hija ta’ żero.

Il-miżura notifikata se tkun applikabbli biss għal ċerti setturi ekonomiċi li, skond l-awtoritajiet Norveġiżi, ma jiġux esposti għall-kompetizzjoni minn intrapriżi fi Stati oħra taż-ŻEE. L-awtoritajiet Norveġiżi allegaw li ma kien hemm l-ebda effett fuq in-negozju fis-setturi ekonomiċi li jibbenefikaw mill-applikazzjoni maħsuba tar-rati mnaqqsa tas-sigurtà soċjali. Għalhekk, l-awtoritajiet Norveġiżi qiesu li l-miżura notifikata ma kinitx tikkostitwixxi għajnuna mill-Istat fit-tifsira ta’ l-Artikolu 61(1) tal-Ftehim taż-ŻEE.

L-Awtoritajiet Norveġiżi vvalutaw l-espożizzjoni għall-kompetizzjoni fuq il-bażi ta’ rapport ekonomiku preparat mid-ditta indipendenti ta’ konsulenza ECON b’kooperazzjoni mad-ditta legali Norveġiża (li minn hawn ‘il quddiem se jissejjaħ: “ir-rapport ta’ l-ECON”). Il-lista li ġejja ta’ setturi li suppost ma jiġux affetwati mill-kompetizzjoni minn intrapriżi fi Stati oħra taż-ŻEE u għaldaqstant li huma koperti mill-miżura notifikata kienet ippreparata fuq il-bażi tal-valutazzjoni preżentata fir-rapport ta’ l-ECON:

Tabella 2

Il-Kodiċi NACE (*) Żona 2 Żona 3 Żona 4 01.300 It-tkabbir ta’ l-uċuh tar-raba’ flimkien mat-trobbija ta’ l-annimali għal skopijiet kummerċjali (biedja mħallta) m.a. (**) m.a. 0 22.120 Il-pubblikazzjoni tal-gazzetti 0/2 0/2 0/2 22.210 L-istampar tal-gazzetti 0/2 0/2 0/2 35.111 Il-bini u t-tiswija tal-bastimenti u tal-bwieq ta’ aktar minn 100 g.r.tunnellata 0/2 0/2 0/2 35.113 Il-bini u t-tiswija tal-bastimenti ta’ inqas minn 100 g.r.tunnellata 0/2 0/2 0/2 40.120 It-trażmissjoni ta’ l-elettriku 0 0 0 45.110 Id-demolizzjoni u t-tifrik tal-bini; iċ-ċaqliq tal-ħamrija 0 0 0 45.212 Il-kostruzzjoni ġenerali tax-xogħlijiet ta’ inġinerija ċivili 0 0 0 45.221 Ix-xogħol ta’ landar m.a. m.a. 0 45.229 Twaqqif ieħor ta’ għata u oqfsa għas-soqfa m.a. m.a. 0 45.230 Il-kostruzzjoni ta’ l-awtostradi, tat-toroq, ta’ l-imtajar u tal-faċilitajiet sportivi 0 0 0 45.240 Il-kostruzzjoni tal-proġetti ta’ l-ilma 0 m.a. m.a. 45.250 Xogħol ieħor ta’ kostruzzjoni li jinvolvi snajja’ speċjali 0 0 0 45.310 L-installazzjoni tal-wajers u tat-tagħmir ta’ l-elettriku 0 0 0 45.320 L-attivitajiet tax-xogħol ta’ iżolazzjoni m.a. m.a. 0 45.330 Il-plaming 0 0 0 45.340 Installazzjonijiet oħra tal-bini 0 m.a. 0 45.442 L-igglejżjar m.a. m.a. 0 45.450 Ikkompletar ieħor tal-bini 0 m.a. 0 45.500 Il-kiri tat-tagħmir ta’ kostruzzjoni jew ta’ demolizzjoni flimkien ma’ operatur m.a. 0 0 50.200 Il-manutenzjoni u t-tiswija tal-vetturi bil-mutur 0 0 0 50.301 Il-bejgħ b’kummissjoni u bl-ingrossa tal-vetturi bil-mutur, tal-partijiet minn u ta’ l-aċċessorji ta’ vetturi bil-mutur 0 m.a. 0 50.302 Il-bejgħ bl-imnut tal-partijiet u ta’ l-aċċessorji ta’ vetturi bil-mutur 0 0 0 50.500 Il-bejgħ bl-imnut tal-fjuwil għall-karozzi 0 0 0 51.170 L-aġenti involuti fil-bejgħ ta’ l-ikel, tax-xorb u tat-tabakk m.a. m.a. 0/2 51.180 L-aġenti li jispeċjalizzaw fil-bejgħ ta’ prodotti jew ta’ gammi ta’ prodotti partikolari mhux ikklassifikati band’oħra. m.a. m.a. 0 51.210 Il-bejgħ bl-ingrossa tal-qmuħ, taż-żrieragħ u ta’ l-ikel għall-annimali 0 0 0 51.220 Il-bejgħ bl-ingrossa tal-fjuri u tal-pjanti m.a. m.a. 0 51.389 Il-bejgħ bl-ingrossa tal-molluski mhux ikklassifikati band’oħra m.a. m.a. 0 51.390 Il-bejgħ bl-ingrossa mhux speċjalizzat ta’ l-ikel, tax-xorb u tat-tabakk m.a. 0 0 51.421 Il-bejgħ bl-ingrossa ta’ l-ilbies 0 0 0 51.434 Il-bejgħ bl-ingrossa tad-diski tal-grammofonu, tat-tejps, tas-CDs, tad-DVDs u tal-vidjos m.a. m.a. 0 51.460 Il-bejgħ bl-ingrossa tal-prodotti farmaċewtiċi m.a. m.a. 0 51.477 Il-bejgħ bl-ingrossa ta’ l-oġġetti sportivi, tal-logħob u tal-ġugarelli 0 m.a. m.a. 51.479 Il-bejgħ bl-ingrossa ta’ l-oġġetti tad-dar u ta’ l-oġġetti personali mhux ikklassfikati band’oħra m.a. m.a. 0 51.520 Il-bejgħ bl-ingrossa tal-metalli u tal-metalli mhux maħduma m.a. m.a. 0 51.532 Il-bejgħ bl-ingrossa ta’ l-injam 0 0 0 51.533 Il-bejgħ bl-ingrossa taż-żebgħa u tal-verniċ m.a. m.a. 0 51.539 Il-bejgħ bl-ingrossa tal-materjali ta’ kostruzzjoni mhux ikklassifikati band’oħra 0 m.a. 0 51.561 Il-bejgħ bl-ingrossa tal-karti u tal-kartun 0 m.a. 0 51.840 Il-bejgħ bl-ingrossa tal-kompjuters, tat-tagħmir periferali tal-kompjuters u tas-softwer 0 0 0 51.850 Il-bejgħ bl-ingrossa ta’ makkinarju u ta’ tagħmir ieħor għall-uffiċċju m.a. m.a. 0 51.872 Il-bejgħ bl-ingrossa tat-tagħmir għall-bastimenti u tat-tagħmir għas-sajd m.a. m.a. 0 51.900 Bejgħ bl-ingrossa ieħor 0 0 0 52.110 Il-bejgħ bl-imnut fi ħwienet mhux speċjalizzati fejn jippredomina l-ikel, ix-xorb jew it-tabakk 0/2 0/2 0/2 52.120 Bejgħ bl-imnut ieħor fi ħwienet mhux speċjalizzati 0/2 0/2 0/2 52.220 Il-bejgħ bl-imnut tal-laħam u tal-prodotti tal-laħam 0 m.a. m.a. 52.230 Il-bejgħ bl-imnut tal-ħut, tal-krustaċji u tal-molluski m.a. m.a. 0 52.241 Il-bejgħ bl-imnut tal-ħobż, tal-kejkijiet u tal-ħelu li jsir bid-dqiq 0 m.a. 0 52.271 Il-bejgħ bl-imnut ta’ l-ikel tajjeb għas-saħħa m.a. m.a. 0 52.279 Il-bejgħ bl-imnut ta’ l-ikel, tax-xorb u tat-tabakk fi ħwienet speċjalizzati mhux ikklassifikati band’oħra m.a. m.a. 0 52.310 L-ispiżjara 0 0 0 52.330 Il-bejgħ bl-imnut ta’ l-oġġetti kożmetiċi u ta’ l-oġġetti tat-twaletta m.a. m.a. 0 52.410 Il-bejgħ bl-imnut tat-tessuti 0 0 0 52.420 Il-bejgħ bl-imnut ta’ l-ilbies 0/2 0/2 0/2 52.431 Il-bejgħ bl-imnut ta’ xdud is-saqajn 0 0 0 52.441 Il-bejgħ bl-imnut tat-tagħmir tad-dawl m.a. m.a. 0 52.442 Il-bejgħ bl-imnut ta’ l-oġġetti tal-porċellana u tal-ħġieġ m.a. m.a. 0 52.443 Il-bejgħ bl-imnut ta’ l-għamara 0/2 0/2 0/2 52.449 Il-bejgħ bl-imnut ta’ l-oġġetti tad-dar li ma jaħdmux bl-elettriku mhux ikklassifikati band’oħra m.a. 0 0 52.451 Il-bejgħ bl-imnut tat-tagħmir elettriku tad-dar u ta’ l-oġġetti tar-radju u tat-televiżjoni 0 0 0 52.453 Il-bejgħ bl-imnut ta’ l-istrumenti mużikali u tal-kjavi mużikali m.a. m.a. 0 52.461 Il-bejgħ bl-imnut ta’ gamma ta’ għodod, żebgħa u ħġieġ 0/2 0/2 0/2 52.463 Il-bejgħ bl-imnut taż-żebgħa u tal-verniċ 0 0 m.a. 52.464 Il-bejgħ bl-imnut ta’ l-injam m.a. m.a. 0/2 52.469 Il-bejgħ bl-imnut ta’ l-għodod, taż-żebgħa u tal-ħġieġ mhux ikklassifikati band’oħra m.a. 0 0 52.481 Il-bejgħ bl-imnut ta’ l-arloġġi, ta’ l-oġġetti fotografiċi u ottiċi m.a. 0 0 52.482 Il-bejgħ bl-imnut ta’ l-oġġetti tad-deheb u tal-fidda m.a. 0 0 52.483 Il-bejgħ bl-imnut ta’ l-oġġetti sportivi, tal-logħob u talġugarelli m.a. m.a. 0 52.484 Il-bejgħ bl-imnut tal-fjuri u tal-pjanti m.a. m.a. 0 52.485 Il-bejgħ bl-imnut tal-kompjuters, tat-tagħmir ta’ l-uffiċċju u ta’ telekomunikazzjoni m.a. m.a. 0 52.489 Il-bejgħ bl-imnut fi ħwienet speċjalizzati mhux ikklassfikat band’oħra m.a. 0 0 52.612 Il-bejgħ bl-imnut tat-tessuti, ta’ l-ilbies, ta’ xdud is-saqajn, ta’ l-aċċessorji għall-ivvjaġġar u ta’ l-oġġetti tal-ġilda permezz tal-postijiet għall-ordnijiet bil-posta 0 m.a. m.a. 52.619 Bejgħ ieħor bl-imnut ta’ taħlita speċjalizzata ta’ oġġetti permezz tal-postijiet għall-ordnijiet bil-posta 0 m.a. 0 52.630 Bejgħ bl-imnut ieħor mhux mill-ħwienet m.a. m.a. 0 52.720 It-tiwsija tat-tagħmir elettriku tad-dar m.a. m.a. 0 55.301 L-operat tar-restoranti u tal-kafes 0 0 0 55.302 L-operat tas-snack bars, tas-salad bars u tad-dog bars m.a. 0 0 55.401 Il-pabbs 0 0 0 55.510 Il-kantins 0 m.a. 0 55.520 Il-forniment ta’ l-ikel 0 m.a. 0 60.220 L-operat tat-taksis m.a. 0 0 63.110 L-immaniġġjar tat-tagħbijiet tal-merkanzija 0 m.a. 0 63.120 Il-ħażna u l-magażinaġġ m.a. m.a. 0 63.211 L-aġenziji ċentrali għall-akkwist tal-merkanzija u tat-trasport 0 0 0 63.212 Il-postijiet tal-parkeġġ u l-imkejjen tal-parkeġġ m.a. m.a. 0 63.213 L-istazzjonijiet fejn ikun hemm żbarra li twaqqaf id-dgħajjes li jkunu għaddejjin fuq il-kanal biex jitħallas in-noll (toll bar stations) m.a. m.a. 0 63.219 Servizzi oħra assoċjati mat-trasport fuq l-art 0 0 0 63.221 L-operat tal-portijiet m.a. m.a. 0 63.229 Attivitajiet oħra ta’ appoġġ għat-trasport fuq l-ilma m.a. m.a. 0 63.230 Attivitajiet oħra ta’ appoġġ għat-trasport fl-ajru 0 0 0 63.302 L-uffiċċji turistiċi m.a. 0 0 63.401 Is-servizzi tal-bgħit tal-merkanzija 0 0 0 63.409 Servizzi ta’ bgħit oħra m.a. m.a. 0 64.110 L-attivitajiet tal-posta nazzjonali 0 0 0 64.120 L-attivitajiet ta’ kurjer għajr l-attivitajiet tal-posta nazzjonali m.a. 0 0 64.210 It-trasportaturi fissi tal-mezzi ta’ telekomunikazzjoni 0 m.a. 0 64.220 It-trasportaturi mobbli tal-mezzi ta’ telekomunikazzjoni 0 m.a. 0 64.230 Il-fornituri tas-servizz ta’ l-Internet m.a. m.a. 0 64.240 Attivitajiet oħra ta’ telekomunikazzjoni m.a. m.a. 0 65.120 Intermedjazzjoni monetarja oħra 0 0 0 65.220 Għoti ta’ kreditu ieħor 0 m.a. 0 65.239 Ġestjoni tas-sikurezza oħra m.a. m.a. 0 66.010 L-assigurazzjoni fuq il-ħajja m.a. m.a. 0 66.030 L-assigurazzjoni mhux fuq il-ħajja 0 0 0 67.130 L-attivitajiet awżiljarji għall-intermedjazzjoni finanzjarja m.a. m.a. 0 67.200 L-attivitajiet awżiljarji għall-finanazjament ta’ l-assigurazzjonijiet u tal-pensjonijiet m.a. 0 0 70.111 Il-kooperattivi għall-bini tad-djar m.a. m.a. 0 70.112 Żvilupp u bejgħ oħra tal-proprjetà ieħor m.a. m.a. 0 70.120 Ix-xiri u l-bejgħ tal-proprjetà personali m.a. 0 0 70.202 Kiri ieħor tal-proprjetà personali 0 0 0 70.310 L-aġenziji tal-proprjetà m.a. m.a. 0 70.321 Il-ġestjoni tal-proprjetà fuq bażi ta’ ħlas jew ta’ kuntratt m.a. 0 0 70.322 Is-servizzi ta’ kertejker m.a. m.a. 0 71.110 Il-kiri tal-karozzi m.a. m.a. 0 71.320 Il-kiri tal-makkinarju u tat-tagħmir ta’ kostruzzjoni u ta’ inġinerija ċivili m.a. m.a. 0 71.340 Il-kiri ta’ makkinarju u ta’ tagħmir ieħor mhux ikklassifikat band’oħra m.a. m.a. 0 71.400 Il-kiri ta’ l-oġġetti personali u tad-dar mhux ikklassifikati band’oħra 0 m.a. 0 72.500 Il-manutenzjoni u t-tiwsija tal-makkinarju ta’ l-uffiċċju, tal-kontabilità u ta’ l-għadd m.a. m.a. 0 74.110 L-attivitajiet legali m.a. m.a. 0 74.121 Il-kontabilità, iż-żamma tal-kotba 0 0 0 74.122 Il-verifika finanzjarja 0 0 0 74.130 Ir-riċerka fis-suq u l-istħarriġ ta’ l-opinjoni pubblika m.a. m.a. 0 74.140 L-attivitajiet ta’ konsulenza għan-negozji u għall-ġestjoni 0 m.a. 0 74.203 Il-perizja ġeoloġika m.a. m.a. 0 74.300 L-ittestjar u l-analiżi tekniċi 0 0 0 74.400 Ir-reklamar 0 m.a. 0 74.501 Ir-reklutaġġ għax-xogħol tal-persunal 0 0 0 74.600 L-attivitajiet ta’ investigazzjoni u ta’ sikurezza 0 0 0 74.700 It-tindif industrijali 0 0 0 74.810 L-attivitajiet fotografiċi m.a. m.a. 0 74.820 L-attivitajiet ta’ ppakkjar m.a. m.a. 0 74.851 L-attivitajiet segretarjali m.a. 0 0 74.852 L-attivitajiet ta’ traduzzjoni m.a. m.a. 0 74.871 Il-ġbir tal-flus, l-attivitajiet ta’ l-għoti ta’ kreditu m.a. m.a. 0 74.877 L-attivitajiet ta’ l-organizzaturi tal-fieri, ta’ l-esibizzjonijiet u tal-kungressi m.a. m.a. 0 74.879 Attivitajiet oħra ta’ negozju mhux ikklassifikati band’oħra 0 0 0 75.110 L-attivitajiet ġenerali tas-servizz pubbliku 0 0 0 75.120 Ir-regolamentazzjoni ta’ l-attivitajiet ta’ l-aġenziji li jipprovdu servizzi ta’ kura tas-saħħa, servizzi edukattivi, servizzi kulturali u servizzi soċjali oħra, ħlief is-sigurtà soċjali 0 0 0 75.130 Ir-regolamentazzjoni ta’ u l-kontribuzzjoni għal operat aktar effiċjenti tan-negozju 0 0 0 75.140 L-attivitajiet ta’ servizzi ta’ appoġġ għall-gvern kollu 0 m.a. 0 75.220 L-attivitajiet tad-difiża 0 0 0 75.230 Il-ġustizzja u l-attivitajiet ġudizzjarji 0 0 0 75.240 L-attivitajiet ta’ sikurezza pubblika, tal-liġi pubblika u ta’ l-ordni pubblika 0 0 0 75.250 L-attivitajiet tat-tifi tan-nar 0 0 0 75.300 L-attivitajiet obbligatorji tas-sigurtà soċjali 0 0 0 80.102 L-edukazzjoni primarja u l-edukazzjoni sekondarja (lower secondary education) 0 0 0 80.103 L-edukazzjoni speċjalizzata għall-persuni b’diżabilità 0 0 0 80.210 L-edukazzjoni sekondarja ġenerali 0 0 0 80.309 L-edukazzjoni f’kulleġġi oħra m.a. m.a. 0/2 80.410 L-attivitajiet ta’ l-iskejjel tas-sewqan m.a. m.a. 0 80.421 L-edukazzjoni sekondarja fl-iskejjel tal-poplu (folk high school education) 0 0 0 80.423 L-attivitajiet ta’ l-assoċjazzjonijiet ta’ l-edukazzjoni għall-adulti m.a. 0 0 80.424 L-attivitajiet ta’ l-iskejjel muniċipali tal-mużika m.a. 0 0 80.429 Edukazzjoni oħra 0 0 0 85.114 L-istituzzjonijiet ta’ riabilitazzjoni 0 0 0 85.116 L-isptarijiet tas-saħħa mentali għall-adulti 0 0 m.a. 85.118 Id-djar tal-kura 0 0 0 85.121 It-tobba tal-familja m.a. m.a. 0 85.122 It-tobba, l-ispeċjalisti għajr il-psikjatri m.a. m.a. 0 85.130 L-attivitajiet tad-dentistrija 0 0 0 85.142 Is-servizzi tal-fiżjoterapija m.a. m.a. 0 85.143 Is-servizzi sanitarji fl-iskejjel, il-kura ta’ saħħet l-ommijiet u t-tfal 0 m.a. m.a. 85.144 Kura tas-saħħa preventiva oħra m.a. 0 0 85.147 Is-servizzi ta’ l-ambulanzi 0 0 0 85.149 Attivitajiet sanitarji oħra 0 0 0 85.200 L-attivitajiet veterinarji 0 0 0 85.311 L-istituzzjonijiet għall-benesseri tat-tfal 0 m.a. m.a. 85.312 L-istituzzjonijiet għall-alkoħoliċi u għad-drogati 0 0 0 85.319 Istituzzjonijiet oħra tal-kura soċjali m.a. 0 0 85.321 Is-servizzi ta’ l-għajnuna fid-djar m.a. m.a. 0 85.322 Id-djar b’akkomodazzjoni għall-anzjani u għall-persuni b’diżabilità m.a. m.a. 0 85.323 Is-servizzi għall-benesseri tat-tfal 0 m.a. 0 85.324 Is-servizzi tal-benesseri soċjali mingħajr l-akkomodazzjoni għall-alkoħoliċi u għad-drogati m.a. 0 0 85.325 Is-servizzi ta’ pariri għall-familji m.a. m.a. 0 85.326 L-attivitajiet ta’ l-uffiċċji muniċipali tas-servizzi soċjali m.a. m.a. 0 85.327 L-istituzzjonijiet ta’ l-edukazzjoni u tal-kura tat-tfal iż-żgħar 0 0 0 85.331 Il-kura tat-tfal li għandhom żmien biex imorru l-iskola m.a. m.a. 0 85.333 L-attivitajiet tal-kura ta’ matul il-jum għall-anzjani u għall-persuni b’diżabilità m.a. m.a. 0 85.334 It-taħriġ għall-attivitajiet tax-xogħol għas-suq tax-xogħol ordinarju 0 0 0 85.335 L-attivitajiet ta’ xogħol imkenni permanenti 0 0 0 85.336 L-attivitajiet ta’ l-organizzazzjonijiet tal-benesseri soċjali m.a. m.a. 0 85.337 Iċ-ċentri ta’ lqugħ għal dawk li qed ifittxu kenn politiku 0 0 0 85.338 L-impjiegi/it-taħriġ għall-attivitajiet tax-xogħol fid-dipartimenti sanitarji u soċjali muniċipali 0 m.a. m.a. 85.339 Attivitajiet oħra ta’ ħidma soċjali mingħajr akkomodazzjoni m.a. 0 m.a. 90.010 Il-ġbir u t-trattament tad-drenaġġ 0 m.a. 0 90.020 Il-ġbir u t-trattament ta’ skart ieħor 0 0 0 91.110 L-attivitajiet ta’ l-organizzazzjonijiet tan-negozju u ta’ min iħaddem m.a. 0 0 91.200 L-attivitajiet tat-trejdjunjins m.a. m.a. 0 91.310 L-attiviatjiet ta’ l-organizzazzjonijiet reliġjużi 0 0 0 91.330 L-attiviatjiet ta’ organizzazzjonijiet oħra ta’ sħubija mhux ikklassifkati band’oħra 0 m.a. 0 92.110 Il-produzzjoni tal-films u tal-vidjos m.a. m.a. 0 92.130 Il-projezzjoni tal-films m.a. m.a. 0 92.200 L-attivitajiet tar-radju u tat-televiżjoni 0 m.a. 0 92.320 L-operat tal-faċilitajiet artistiċi 0 m.a. 0 92.330 L-attivitajiet tal-fieri u tal-parks ta’ divertiment m.a. m.a. 0 92.400 L-attivitajiet ta’ l-aġenziji ta’ l-aħbarijiet m.a. m.a. 0 92.510 L-attivitajiet tal-libreriji u ta’ l-arkivji 0 m.a. 0 92.521 L-attivitajiet tal-mużewijiet 0 0 0 92.522 Il-preservazzjoni tas-siti u tal-bini storiċi m.a. 0 0 92.610 L-operat ta’ l-areni u ta’ l-istadji sportivi 0/2 0 0 92.621 Il-klabbs u l-assoċjazzjonijiet sportivi 0 0 0 92.629 Attivitajiet sportivi oħra mhux ikklassifikati band’oħra m.a. m.a. 0 92.721 Il-kumpaniji ta’ l-attivitajiet u ta’ l-avventura m.a. 0 m.a. 92.729 Servizzi rikreattivi oħra mhux ikklassifikati band’oħra 0 0 0 93.010 Il-ħasil u t-tindif fix-xott tal-prodotti tessili u tal-fer 0 0 0 93.020 Il-kura tax-xagħar u trattamenti oħra tas-sbuħija m.a. 0 0 93.030 L-attivitajiet funerarji u l-attivitajiet relatati m.a. m.a. 0 93.040 L-attivitajiet għall-benesseri fiżiku 0 0 0

Fuq il-bażi tar-rapport ta’ l-ECON, l-awtoritajiet Norveġiżi stabbilew il-kriterji li ġejjin sabiex jiddivrenzjaw bejn l-intrapriżi li mhumiex suġġetti għall-kompetizzjoni mill-intarpriżi li jinsabu fi Stati l-oħra taż-ŻEE u dawk l-intrapriżi li jiġu affetwati mill-kompetizzjoni maż-ŻEE kollha, rigward is-setturi ekonomiċi mmarkati bil-figura 0/2:

— 22.120 u 22.210 NACE: il-pubblikazzjoni u l-istampar tal-gazzetti Minħabba l-ilsien, il-kultura u d-distanza, il-pubblikazzjoni u l-istampar tal-gazzetti lokali jitqiesu bħala li joperaw biss fi swieq lokali. Gazzetta titqies bħala lokali sakemm ma tinbiegħx mal-pajjiż kollu.

— 35.111 u 35.113 NACE: il-bini u t-tiswija tal-bastimenti u tal-bwieq ta’ aktar minn 100 tunnellata u ta’ inqas minn 100 tunnellata Sakemm it-tiswija tikkonċerna bastimenti li jbaħħru fl-ilmijiet Norveġiżi jew li jkunu f’diffikultajiet kbar, it-tarznari partikolari jitqiesu bħala li joperaw lokalment u b’hekk ma jkunux suġġetti għall-kompetizzjoni minn Stati oħra taż-ŻEE.

— 51.170 NACE: l-aġenti involuti fil-bejgħ ta’ l-ikel, tax-xorb u tat-tabakk L-awtoritajiet Norveġiżi ma pprovdew l-ebda spjegazzjoni ulterjuri dwar il-kriterji ta’ eliġibilità li japplikaw għall-intrapriżi f’dan is-settur. Skond ir-rapport ta’ l-ECON, ma kienx possibbli li l-intrapriżi suġġetti għall-kompetizzjoni jiġu separati minn dawk li mhumiex fuq il-bażi ta’ l-informazzjoni disponibbli.

— 52.110 NACE: il-bejgħ bl-imnut fi ħwienet mhux speċjalizzati fejn jippredomina l-ikel, ix-xorb jew it-tabakk L-intrapriżi li jinsabu f’distanza ta’ aktar minn 150 kilometru mill-kompetituri fuq in-naħa l-oħra tal-fruntiera nazzjonali jitqies li ma jkunux esposti għall-kompetizzjoni minn Stati oħra taż-ŻEE. Skond l-informazzjoni mressqa mill-awtoritajiet Norveġiżi, l-użu ta’ distanza kritika ta’ 150 km kienet stabbilita billi ġew identifikati l-eqreb kompetituri li kienu jinsabu fuq in-naħa l-oħra tal-fruntiera ta’ l-intrapriżi bil-klassifikazzjoni industrijali standard 52.110, il-bejgħ bl-imnut mhux speċjalizzat. Rigward l-intrapriżi li jinsabu f’distanzi differenti mill-eqreb kompetitur fuq in-naħa l-oħra tal-fruntiera tqiesu l-kundizzjonijiet tal-kompetizzjoni. Fuq il-bażi tal-konklużjonijiet tar-rapport ta’ l-ECON, l-awtoritajiet Norveġiżi ddikjaraw li l-probabbiltà li l-intrapriżi li jinsabu aktar minn 150 km minn kompetitur jiġu esposti għall-kompetizzjoni minn intrapriżi fi Stati oħra taż-ŻEE hija baxxa. L-awtoritajiet Norveġiżi jirrikonoxxu li jekk hemmx kompetizzjoni effettiva tiddependi mit-taħlita ta’ oġġetti offruti.

— 52.120, 52.420 u 52.443 NACE: bejgħ bl-imnut ieħor fi ħwienet mhux speċjalizzati, il-bejgħ bl-imnut ta’ l-ilbies u l-bejgħ bl-imnut ta’ l-għamara Għalkemm id-distanza mill-kompetituri fuq in-naħa l-oħra tal-fruntiera hija sinifikanti, l-awtoritajiet Norveġiżi jirrikonoxxu li huwa diffiċli li jiġi determinat limitu assolut u deċiżiv bejn l-intrapriżi affetwati min-negozju fiż-ŻEE u dawk li ma jiġux affetwati. Billi l-intrapriżi li jinsabu bejn wieħed u ieħor 200 km minn ċentru tax-xiri relattivament kbir fuq in-naħa l-oħra tal-fruntiera jiġu esposti għall-kompetizzjoni, skond is-sejbiet tar-rapport ta’ l-ECON, l-intrapriżi li jinsabu eqreb tal-fruntiera, imma mingħajr ma jkollhom xi ċentru tax-xiri kbir fuq in-naħa l-oħra, ma jiġux esposti għall-kompetizzjoni. Madankollu, skond l-istess valutazzjoni li saret għal 52.110 NACE, l-awtoritajiet Norveġiżi spjegaw fin-notifika li distanza ta’ 200 km tidher kriterju oġġettiv xieraq sabiex ikun iddeterminat l-effett fuq in-negozju għal dan is-settur.

— 52.461 u 52.464 NACE: il-bejgħ bl-imnut ta’ gamma ta’ għodod, żebgħa u ħġieġ u l-bejgħ bl-imnut ta’ l-injam L-awtoritajiet Norveġiżi spjegaw li l-intrapriżi li jinsabu “ferm ‘il bogħod mill-fruntiera nazzjonali” ma jiġux esposti għall-kompetizzjoni minn intrapriżi ta’ Stati oħra taż-ŻEE. Fuq il-bażi ta’l-informazzjoni provduta, “ferm ‘il bogħod mill-fruntiera nazzjonali” tfisser li mhux ta’ min joqgħod jivvjaġġa ‘l hemm u lura f’jum wieħed, fejn id-distanza tiddependi, fost l-oħrajn, fuq l-istandard tat-toroq u fuq il-kundizzjonijiet tat-traffiku. L-intrapriżi li jinsabu fil-kontej ta’ Rogaland, Hordaland, Sogn og Fjordane u Møre og Romsdal jistgħu jibbenefikaw minn rati mnaqqsa tas-sigurtà soċjali peress li ma jiġux esposti għall-kompetizzjoni minn Stati oħra taż-ŻEE. L-intrapriżi f’pajjiżi oħra huma esklużi.

— 80.309 NACE: l-edukazzjoni f’kulleġġi oħra In-notifika tkopri biss il-korsijiet ta’ l-edukazzjoni għall-adulti li għaldaqstant ma jitqiesx li jiġu affetwati min-negozju. Safejn għandha x’taqsam l-edukazzjoni fuq il-livell tal-kulleġġi u ta’ l-università, l-awtoritajiet Norveġiżi indikaw il-figura 2 li jfisser li l-attività konċernata tiġi esposta għall-kompetizzjoni.

— 92.610 NACE: l-operat ta’ l-areni u ta’ l-istadji sportivi Klabb atletiku jitqies bħala lokali meta ma jipparteċipax fl-ogħla diviżjoni fil-fergħa tiegħu ta’ l-atletika. Installazzjonijiet sportivi oħra jitqiesu bħala lokali meta jintużaw prinċipalment minn klabbs lokali, mill-popolazzjoni lokali fil-muniċipalità u mill-viżitaturi f’mawriet ta’ jum, fejn ma jkun hemm l-ebda offerta kompetittiva fi Stati oħra taż-ŻEE.

2. Il-metodu li ntuża għall-għażla ta’ l-intrapriżi koperti mill-miżura notifikata tar-rati reġjonalment iddivrenzjati tal-kontribuzzjonijiet tas-sigurtà soċjali

Il-miżura notifikata tkopri numru ta’ setturi ekonomiċi li ġew identifikati fir-rapport ta’ l-ECON kif ġew elenkati aktar ‘il fuq. Ir-rapport ta’ l-ECON kien ibbażat fuq il-valutazzjoni tal-kollegamenti (“konkurranseflater”) bejn l-intrapriżi li jinsabu fiż-Żoni 2, 3 u 4 fin-Norveġja u dawk fi Stati oħra taż-ŻEE. Kien jinkludi lista ta’ setturi li suppost ma ġewx affetwati mill-kompetizzjoni minn Stati oħra taż-ŻEE.

Għas-settur tal-manifattura, il-lista tas-setturi ekonomiċi li ma ġewx affetwati mill-kompetizzjoni minn Stati oħra taż-ŻEE kienet ippreparata fuq il-bażi tad-data reġjonali dwar il-figuri ta’ l-esportazzjoni u ta’l-importazzjoni għaż-żoni rilevanti provduti mill-iStatistics Norway. Kif spjegaw l-awtoritajiet Norveġiżi fl-ittra li kienet iġġib id-data tat-12 ta’ Novembru 2004, l-okkorrenza ta’ negozju dirett fi kważi s-setturi kollha tal-manifattura (15 NACE sa 37 NACE) wasslet lill-ECON biex tikkonkludi li prattikament dawn is-setturi kollha jistgħu jiġu affetwati mill-kompetizzjoni minn intrapriżi fi Stati oħra taż-ŻEE. L-awtoritajiet Norveġiżi spjegaw ukoll li xi setturi ferm ftit fin-numru (il-pubblikazzjoni u l-istampar tal-gazzetti, il-bini tal-bastimenti) madankollu tqies li joperaw fi swieq lokali biss fuq il-bażi tan-natura u tal-karatteristiċi ta’ dawn is-sotto-setturi u mhux fuq analiżi ta’ l-importazzjonijiet/esportazzjonijiet.

Rigward l-intrapriżi fis-settur tas-servizzi (50 NACE sa 99 NACE), l-espożizzjoni għall-kompetizjoni kienet prinċipalment eżaminata fuq il-bażi ta’ l-għarfien tas-sitwazzjoni tas-swieq fis-setturi differenti tal-kummerċ u fuq taħdidiet ma’ grupp magħżul ta’ intrapriżi fiż-Żoni 2, 3 u 4 fin-Norveġja.

La hemm referenza espliċita għall-metodu segwit biex tkun iddeterminata l-espożizzjoni tal-kompetizzjoni fil-provvista ta’ l-elettriku, tal-gass u ta’ l-ilma (40 NACE) u lanqas fis-settur tal-kostruzzjoni (45 NACE), għalkemm fin-notifika ġew inklużi numru kbir ta’ sotto-setturi tal-kostruzzjoni.

Skond ir-rapport ta’ l-ECON, l-attivitaijiet purament lokali ma ġewx affetwati min-negozju fiż-ŻEE. Sabiex tkun ikklassifikata bħala attività purament lokali fit-termini tar-rapport ta’ l-ECON, is-settur ekonomiku rilevanti f’qasam partikolari kellu jissodisfa żewġ kundizzjonijiet kumulattivi: L-intarpriżi fis-settur partikolari ma jipparteċipawx f’attivitajiet transkonfinali u l-attività speċifika li tinsab fir-reġjun effettiv ma tkunx kapaċi tiġbed klijenti minn lokalità oħra.

Ir-rapport jiddikjara li l-identifikazzjoni tal-kollegamenti tal-kompetizzjoni tista’ tintuża sabiex tkun ippreparata proposta għal regoli li jkomplu, sakemm ikun possibbli, l-iskema l-antika tar-rati mnaqqsa tal-kontribuzzjonijiet tas-sigurtà soċjali għas-setturi ekonomiċi li mhumiex f’kompetizzjoni fiż-ŻEE (26). Madankollu, ir-rapport ta’ l-ECON ma fih l-ebda proposta għal regoli kif normalment ikun il-każ għal skema ta’ għajnuna u fin-notifika lanqas ma saret proposta bħal din.

Fl-introduzzjoni għar-rapport, l-ECON iddikjarat li ma kienx hemm biżżejjed żmien jew riżorsi sabiex titwettaq analiżi bir-reqqa tar-relazzjonijiet kompetittivi fis-setturi ekonomiċi kollha li ġew koperti mir-rapport, u li dan jista’ jwassal kemm għal sottostimi kif ukoll għal soprastimi tal-kompetizzjoni ma’ intrapriżi fi Stati oħra taż-ŻEE (27). Madankollu, l-ECON kienet tal-fehma li minn dak li jirriżulta mir-rapport, wieħed jista’ jkollu stampa raġonevoli tal-kompetizzjoni bejn l-intrapriżi fiż-ŻEE.

3. It-tħassib fid-deċiżjoni tal-ftuħ

Fis-6 ta’ Ottubru 2004, l-Awtorità ddeċidiet li tiftaħ il-proċedura ta’ investigazzjoni formali fuq il-proposta għal rati tal-kontribuzzjonijiet tas-sigurtà soċjali reġjonalment iddivrenzjati għal ċerti setturi ekonomiċi. L-Awtorità qieset li l-applikazzjoni proposta tar-rati mnaqqsa tas-sigurtà soċjali fiż-Żoni 2, 3 u 4 kienu jkopru firxa ferm wiesgħa ta’ setturi ekonomiċi u ta’ intrapriżi. Il-miżura notifikata sa ċertu punt kienet tirrepeti l-iskema preċedenti ta’ rati tal-kontribuzzjonijiet tas-sigurtà soċjali reġjonalment iddivrenzjati u mnaqqsa, li l-Awtorità kienet iddikjarataha għajnuna inkompatibbli (28).

Id-differenza ewlenija bejn l-iskema valutata preċedentement u l-miżura notifikata kurrentement hija tnaqqis fin-numru ta’ setturi ekonomiċi li jistgħu jibbenfikaw minn rati mnaqqsa. Fir-rapport ta’ l-ECON, fuq il-bażi tal-valutazzjoni tal-kollegamenti tal-kompetizzjoni, ġiet inkluża lista ta’ setturi li allegatament ma ġewx affetwati min-negozju fiż-ŻEE.

Fid-deċiżjoni tal-ftuħ, l-Awtorità wriet xi dubji li kellha rigward il-metodu segwit fir-rapport ta’ l-ECON biex tinġabar id-data, li ma deherx li kien sistematiku. L-Awtorità kienet imħassba li r-rapport ta’ l-ECON ippreżenta biss stampa mhux kompluta ta’ l-istatus quo u li ma kien hemm l-ebda analiżi bir-reqqa tas-sitwazzjoni futura.

L-Awtorità enfasizzat id-dubji tagħha dwar jekk il-metodu segwit sabiex ikun iddeterminat jekk kienx hemm effett fuq in-negozju fiż-ŻEE f’settur partikolari jkunx konformi mar-rekwiżiti stabbiliti fil-ġurisprudenza stabbilita rigward il-fehim tal-kriterju “effett fuq in-negozju” fit-tifsira ta’ l-Artikolu 61(1) tal-Ftehim taż-ŻEE. B’referenza għall-ġurisprudenza, l-Awtorità fakkret b’mod partikolari li, bil-kontra tal-metodu segwit mir-rapport ta’ l-ECON, il-fatt li l-għajnuna ngħatat fejn għandhom x’jaqsmu attivitajiet purament lokali jew lil intrapriżi li joperaw fuq livell lokali biss, minnu nnifsu ma jipprekludix il-possibbiltà ta’ effett fuq in-negozju.

Barra minn hekk, l-Awtorità għandha xi dubji jekk il-miżura notifikata kinitx tipprovdi l-mekkaniżmi meħtieġa sabiex ikun iggarantit in-nuqqas ta’ effett fuq in-negozju fil-każi kollha, peress li ma kienet tinkludi l-ebda salvagwardja ġenerali sabiex tkun żgurata ċ-ċertezza legali u ekonomika meħtieġa fl-applikazzjoni tagħha fejn għandu x’jaqsam l-effett fuq in-negozju. L-Awtorità kienet ikkonċernata dwar il-karattru mhux definit tal-miżura li m’għandhiex limiti ta’ żmien u li ma tipprovdix għal klawżola ta’ reviżjoni tal-kriterji u tal-kundizzjonijiet ta’ applikazzjoni.

L-Awtorità ddeċidiet li tiftaħ il-proċedura ta’ investigazzjoni formali, fost l-oħrajn, sabiex tiffaċilita l-kompitu tan-Norveġja li tiċċara u tissostanzja aħjar jekk l-applikazzjoni tal-miżura notifikata jkolliex xi effett fuq in-negozju. Qed issir referenza għat-taqsima li ġejja għall-kummenti li tressqu mill-awtoritajiet Norveġiżi.

4. Il-kummenti ta’ l-awtoritajiet Norveġiżi

B’ittra li ġġib id-data tat-12 ta’ Novembru 2004, l-awtoritajiet Norveġiżi ressqu l-kummenti tagħhom dwar id-deċiżjoni ta’ l-Awtorità li tiftaħ il-proċedura ta’ investigazzjoni formali. Safejn għandu x’jaqsam il-kontenut tan-notifika, l-awtoritajiet Norveġiżi ċċaraw li rigward il-klassifikazzjonijiet industrijali standard 52.120 (bejgħ bl-imnut ieħor fi ħwienet mhux speċjalizzati), 52.420 (il-bejgħ bl-imnut ta’ l-ilbies) u 52.443 (il-bejgħ bl-imnut ta’ l-għamara), in-notifika kienet tkopri l-intrapriżi li jinsabu fit-tliet żoni kollha inklużi fil-miżura. Minħabba nuqqas ta’ preċiżjoni, dan kien indikat biss għall-intrapriżi fiż-Żona 4.

It-tieninett, l-awtoritajiet Norveġiżi spjegaw li “uħud mis-setturi ekonomiċi f’żona waħda kienu notifikati bħala li mhumiex esposti għall-kompetizzjoni, filwaqt li l-istess setturi f’żoni oħra ma kinux inklużi fil-lista. […] Ir-raġuni għal dan kienet li r-rapport ta’ l-ECON sab li, għal uħud mis-setturi ekonomiċi, ma kien hemm l-ebda intrapriża li teċċedi l-limitu de minimis fiż-żona rilevanti. […] Madankollu, għal skopijiet futuri, jekk l-ispejjeż tal-pagi ta’ intrapriżi bħal dawn iwasslu biex jinqabeż il-limitu de minimis, dawn l-intrapriżi se jitqiesu bl-istess mod bħall-intrapriżi li jaqgħu fis-settur rilevanti li ġew notifikati f’żoni oħra.”

It-tieletnett, l-awtoritajiet Norveġiżi sabu li l-linja ta’ argumenti segwita mill-Awtorità fid-deċiżjoni sabiex tinfetaħ il-proċedura ta’ investigazzjoni formali kienet tirrifletti fehim pjuttost semplifikat tal-metodu ta’ ġbir tad-data li ntuża u tal-valutazzjoni li saret mill-ECON. F’dan ir-rigward, l-awtoritajiet Norveġiżi ddikjaraw li għall-intrapriżi fis-settur tal-manifattura, l-espożizzjoni għall-kompetizzjoni kienet eżaminata fuq il-bażi tad-data reġjonali dwar l-esportazzjonijiet u l-importazzjonijiet. L-awtoritajiet Norveġiżi ċċaraw li r-rapport ta’ l-ECON ma kienx jippreżupponi li l-analiżi ta’ dawn il-figuri tista’ tkun biżżejjed biex ikunu identifikati s-setturi ekonomiċi li ma ġewx affetwati mill-kompetizzjoni min-naħa ta’ intrapriżi fi Stati oħra taż-ŻEE imma kienet biżżejjed sabiex ikun ikkonfermat li l-għajnuna lil ċertu settur effettivament tista’ taffetwa n-negozju.

Rigward l-intrapriżi fis-setturi tas-servizzi, l-awtoritajiet Norveġiżi argumentaw li l-espożizzjoni għall-kompetizzjoni kienet eżaminata prinċipalment fuq il-bażi ta’ l-għarfien tas-sitwazzjoni tas-swieq fis-setturi differenti tal-kummerċ u fuq il-bażi tat-taħdidiet ma’ kampjun ta’ intrapriżi. Biex attività tkun ikklassifikata bħala purament lokali, kundizzjoni waħda kienet li l-intrapriżi fis-settur tas-servizzi rilevanti ma pparteċipawx f’attivitajiet transkonfinali. Madankollu, dan ma kienx applikat bħala kundizzjoni suffiċjenti. Ir-rapport ta’ l-ECON evalwa wkoll jekk l-attività tas-servizz speċifiku f’reġjun partikolari kinitx kapaċi tiġbed klijenti minn lokalità oħra jew minn Stat taż-ŻEE ieħor. Rigward sitwazzjoni futura possibbli, id-ditti li saru t-taħdidiet magħhom ġew mistoqsija x’kienu jqisu li jkun l-effett fuq it-tendenzi tan-negozju tal-klijenti tagħhom jekk il-prezz tas-servizz mogħti lokalment kellu jiżdied b’perċentwali speċifika jew jekk il-prezz għall-istess servizz offrut minn ditti li jinsabu fil-pajjiżi Nordiċi ġirien kellu jiżdied.

Ir-rabanett, l-awtoritajiet Norveġiżi qiesu li kellha tkun l-Awtorità li tivvaluta jekk kwalunkwe wieħed mis-setturi jew mill-benefiċjarji koperti mill-miżura notifikata jistax jingħata għajnuna li ma taffetwax in-negozju bejn il-Partijiet Kontraenti għall-Ftehim taż-ŻEE.

II. L-APPREZZAMENT

1. Ir-rekwiżiti proċedurali

Il-miżura notifikata ma daħlitx fis-seħħ. B’hekk l-awtoritajiet Norveġiżi rrispettaw l-obbligi tagħhom skond l-Artikolu 1(3) fil-Parti I tal-Protokoll 3 għall-Ftehim dwar is-Sorveljanza u l-Qorti.

2. Il-miżura notifikata

L-awtoritajiet Norveġiżi nnotifikaw “il-ħsieb tagħhom li, mill-1 ta’ Jannar 2005, ikomplu l-iskema tal-kontribuzzjonijiet iddivrenzjati tas-sigurtà soċjali applikabbli qabel l-1 ta’ Jannar 2004għal setturi li ma jiġux esposti għall-kompetizzjoni minn intrapriżi fi Stati oħra taż-ŻEE.” Ma ġie notifikat l-ebda abbozz konkret ta’ proposta għal regolamenti jew liġijiet li jirregolaw l-applikazzjoni tal-miżura. L-awtoritajiet Norveġiżi nnotifikaw rapport li fuq il-bażi tiegħu biħsiebhom jerġgħu jintroduċu l-iskema l-antika tar-rati tal-kontribuzzjonijiet tas-sigurtà soċjali reġjonalment iddivrenzjati u mnaqqsa favur ċerti setturi. Għalkemm, ir-rapport ta’ l-ECON jiddikjara li l-identifikazzjoni tal-kollegamenti tal-kompetizzjoni jistgħu jintużaw biex tkun abbozzata proposta għal regoli, ir-rapport la jinkludi xi proposta għal regoli kif normalment ikun il-każ għal skema ta’ għajnuna u fin-notifika lanqas ma saret proposta bħal din.

Fuq il-bażi ta’ l-informazzjoni żejda mressqa mill-awtoritajiet Norveġiżi fin-notifika, u matul il-proċedura ta’ investigazzjoni formali, jidher li l-awtoritajiet Norveġiżi jridu jkomplu (jew jerġgħu jintroduċu) s-sistema l-antika tar-rati tal-kontribuzzjonijiet tas-sigurtà soċjali reġjonalment iddivrenzjati u mnaqqsa, imma jridu jillimitaw l-applikazzjoni tagħha għas-setturi elenkati fir-rapport ta’ l-ECON. Jeħtieġ li jitfakkar li s-sistema l-antika tar-rati mnaqqsa tal-kontribuzzjonijiet tas-sigurtà soċjali kienet ikklassifikata bħala skema ta’ għajnuna (29). L-Awtorità ma tara l-ebda raġuni għaliex il-miżura notifikata m’għandiex tkun ikklassifikata bħala skema, għalkemm il-kamp ta’ applikazzjoni tagħha ċċekken.

Skond id-definizzjoni stabbilita fl-Artikolu 1(d) fil-Parti II tal-Protokoll 3 għall-Ftehim dwar is-Sorveljanza u l-Qorti, skema ta’ għajnuna hija kwalunkwe att li fuq il-bażi tiegħu, mingħajr ma jkunu meħtieġa aktar miżuri implimentattivi, jistgħu jsiru għotjiet ta’ għajnuna individwali lil intrapriżi definiti fl-att b’mod ġenerali u astratt. Tinkludi wkoll kwalunkwe att li fuq il-bażi tiegħu l-għajnuna li ma tkunx konnessa ma’ proġett speċifiku tista’ tingħata lil intrapriża waħda jew lil diversi intrapriżi għal perjodu indefinit ta’ żmien u/jew għal ammont indefinit.

Il-miżura notifikata tirreferi għall-applikazzjoni ta’ rati tal-kontribuzzjonijiet tas-sigurtà soċjali reġjonalment iddivrenzjati li kwalunkwe intrapriża li tkun attiva f’numru ta’ setturi (il-proposta tkopri aktar minn 200 settur) rigward l-impjegati tagħha li joqogħdu fiż-Żoni 2, 3 u 4 tan-Norveġja. L-applikazzjoni ta’ rati mnaqqsa tal-kontribuzzjonijiet tas-sigurtà soċjali mhix għotja individwali ta’ għajnuna lil intrapriża waħda imma avveniment li jiġri u jerġa’ jiġri fuq bażi regolari matul perjodu indefinit ta’ żmien favur numru indefinit ta’ benefiċjarji. B’hekk, il-miżura notifikata trid tikkwalifika bħala skema.

3. L-ambitu ta’ din id-Deċiżjoni

Il-valutazzjoni li ġejja tapplika biss għall-attivitajiet li ġew koperti mill-Ftehim taż-ŻEE. L-Awtorità ma tista’ tivvaluta l-ebda attività li taqa’ barra mill-ambitu tal-Ftehim, bħal pereżempju, l-attivitajiet ta’ difiża tal-Kodiċi NACE 75.220.

Barra minn hekk, l-Awtorità m’għandha l-ebda kompetenza biex tiskrutinizza għajnuna lil intrapriżi li jwettqu esklużivament attivitajiet relatati ma’ prodotti li mhumiex koperti mill-Ftehim taż-ŻEE bħal prodotti agrikoli jew tas-sajd (30). Fost eżempji oħra, dan huwa l-każ tal-Kodiċi NACE 01.300, it-tkabbir ta’ l-uċuh tar-raba’ flimkien mat-trobbija ta’ l-annimali għal skopijiet kummerċjali (biedja mħallta). L-attivitajiet f’setturi li jaqgħu barra mill-kompetenza ta’ l-Awtorità biex tkun ivvaluta l-eżistenza ta’ għajnuna mill-Istat mhumiex suġġetti għal din id-deċiżjoni (31) .

4. Il-preżenza ta’ l-għajnuna mill-Istat fit-tifsira ta’ l-Artikolu 61(1) tal-Ftehim taż-ŻEE

L-Artikolu 61(1) tal-Ftehim taż-ŻEE jipprovdi kif ġej:

“Bla ħsara għad-dispożizzjonijiet oħra f’dan il-Ftehim, kull għajnuna mogħtija mill-Istati Membri tal-KE, l-Istati ta’ l-EFTA jew permezz ta’ riżorsi ta’ l-Istat, tkun xi tkun in-natura tagħha, li xxekkel jew thedded li xxekkel il-kompetizzjoni billi tiffavorixxi ċerti impriżi jew il-produzzjoni ta’ ċerti oġġetti u għaldaqstant taffettwa l-kummerċ bejn il-Partijiet Kontraenti, għandha tkun inkompatibbli mat-tħaddim ta’ dan il-Ftehim.”

Skond il-ġurisprudenza stabbilita, il-klassifikazzjoni bħala għajnuna teħtieġ li jiġu sodisfatti l-erba’ kundizzjonijiet kollha stabbiliti fl-Artikolu 61(1) tal-Ftehim taż-ŻEE (32): 1) irid ikun hemm intervent mill-Istat jew permess ta’ riżorsi ta’ l-Istat; 2) trid tagħti vantaġġ selettiv lir-riċeventi; 3) dan l-intervent irid ixekkel jew jhedded li jxekkel il-kompetizzjoni, u 4) sabiex tinqabad mill-projbizzjoni ta’ l-Artikolu 61(1) tal-Ftehim taż-ŻEE, il-miżura ta’ għajnuna trid taffetwa n-negozju bejn il-Partijiet Kontraenti.

L-iskema Norveġiża ta’ rati mnaqqas tal-kontribuzzjonijiet tas-sigurtà soċjali ġiet suġġetta għal diversi deċiżjonijiet li ttieħdu mill-Awtorità (33). Il-Qorti ta’ l-EFTA wkoll ivvalutat l-iskema (34) u waslet għall-konklużjoni li skema bħal din kienet tikkostitwixxi għajnuna mill-Istat.

Kif issemma aktar ‘il fuq, il-proposta kurrenti biħsiebha tintroduċi mill-ġdid l-iskema preċedenti, bl-unika differenza tkun li l-iskema proposta tkun ristretta għal ċerti setturi. Hija l-fehma ta’ l-Awtorità li l-konklużjonijiet ta’ l-Awtorità u s-sejbiet tal-Qorti ta’ l-EFTA rigward il-klassifikazzjoni ta’ l-iskema preċedenti skond l-Artikolu 61(1) tal-Ftehim taż-ŻEE japplikaw ugwalment għall-iskema notifikata preżenti rigward tlieta mill-erba’ kundizzjonijiet kumulattivi.

B’hekk l-iskema notifikata tinvolvi konsum ta’ riżorsi ta’ l-Istat fil-forma ta’ dħul rinunzjat mill-Istat bl-applikazzjoni ta’ rati mnaqqsa tal-kontribuzzjonijiet tas-sigurtà soċjali. Barra minn hekk, l-iskema tagħti vantaġġ kompetittiv dirett lil intrapriżi fis-setturi u fir-reġjuni favoriti meta paragunati ma’ intrapriżi li jinsabu bnadi oħra jew li mhumiex koperti mis-setturi notifikati. F’dan il-kuntest, l-Awtorità tixtieq tenfasizza li miżura tista’ tikkostitwixxi għajnuna mill-Istat biss sakemm tikkonċerna intrapriża li twettaq attività ekonomika, jiġifieri attività li tikkonsisti fl-offerta ta’ oġġetti u ta’ servizzi f’kompetizzjoni f’suq partikolari (35). Il-ġurisprudenza tiddefinixxi intrapriża bħala “kull entità involuta f’attività ekonomika, irrispettivament mill-istatus legali ta’ l-entità u mill-mod li bih tkun iffinanzjata” (36). Għalhekk, f’attivitajiet mhux ekonomiċi bħal attivitajiet purament amministrattivi ta’ l-Istat, attivitajiet ta’ ġustizzja u ġudizzjarji jew f’attivitajiet obbligatorji ta’ sigurtà soċjali, fost l-oħrajn, ma tista’ tkun involuta l-ebda għajnuna mill-Istat. B’hekk, din id-deċiżjoni ma tkoprix attivitajiet bħal dawn.

Għalhekk, il-mistqosija li tifdal hija jekk l-għajnuna mogħtija skond l-iskema notifikata, li hija applikabbli għal ċertu numru ta’ setturi allegatament mhux esposti għall-kompetizzjoni minn intrapriżi fi Stati oħra taż-ŻEE, għandiex effett fuq in-negozju bejn il-Partijiet Kontraenti.

(a) L-għajnuna taffetwa n-negozju fit-tifsira ta’ l-Artikolu 61(1) tal-Ftehim taż-ŻEE?

Sabiex tinqabad mill-projbizzjoni ta’ l-Artikolu 61(1) tal-Ftehim taż-ŻEE, il-miżura ta’ għajnuna trid tkun tista’ taffetwa n-negozju bejn il-Partijiet Kontraenti għall-Ftehim taż-ŻEE. Din id-dispożizzjoni ma tagħmilx distinzjoni bejn kawżi jew għanijiet imma tiddefinixxi l-għajnuna mill-Istat b’relazzjoni għall-effetti (37).

F’dan li ġej, l-Awtorità se tivvaluta jekk il-fatt li l-iskema notifikata ġiet limitata għal ċerti setturi jfixkilx l-għajnuna milli tkun kapaċi taffetwa n-negozju bejn il-Partijiet Kontraenti u b’hekk iġibha barra mill-ambitu ta’ l-Artikolu 61(1) tal-Ftehim taż-ŻEE.

1. L-istandard legali

Skond il-ġurisprudenza (38), kulmeta għajnuna finanzjarja mill-Istat issaħħaħ il-pożizzjoni ta’ intrapriża meta paragunata ma’ intrapriżi oħra li jikkompetu fin-negozju fiż-ŻEE, dawn ta’ l-aħħar iridu jitqiesu bħala li ġew affetwati minn dik l-għajnuna.

Mhemm l-ebda limitu jew perċentwali li taħtu jista’ jitqies li n-negozju bejn il-Partijiet Kontraenti ma jiġix affetwat (39). Skond il-ġurisprudenza stabbilita, l-ammont relattivament żgħir ta’ għajnuna jew id-daqs relattivament żgħir ta’ l-intrapriża li tirċeviha, bħala tali, ma teskludix il-possibbiltà li n-negozju fiż-ŻEE jista’ jiġi affetwat (40). Fejn settur ikollu numru kbir ta’ kumpaniji żgħar, l-għajnuna potenzjalment disponibbli għall-intrapriżi kollha jew għal numru ferm kbir ta’ intrapriżi f’dak is-settur, anki jekk l-ammonti individwali jkunu żgħar, jista’ jkollha impatt fuq in-negozju bejn il-Partijiet Kontraenti għall-Ftehim taż-ŻEE (41). L-għajnuna tista’ anki taffetwa n-negozju fiż-ŻEE anki jekk l-intrapriża riċeventi hija stess ma tkunx qed tipparteċipa f’attivitajiet transkonfinali (42).

Il-karattru ta’ l-għajnuna ma jiddependix fuq il-karattru lokali jew reġjonali tas-servizzi provduti jew fuq l-iskala tal-qasam ta’ l-attività kkonċernat (43). Il-karattru lokali ta’ l-attivitajiet tal-benefiċjarji ta’ miżura jikkostitwixxi waħda mill-karatteristiċi li għandhom jitqiesu fil-valutazzjoni ta’ jekk ikunx hemm effett fuq in-negozju, imma mhux biżżejjed sabiex l-għajnuna ma jitħalliex ikollha effett fuq in-negozju (44). Dan huwa għaliex l-għotja ta’ appoġġ mill-Istat lil intrapriża tista’ twassal biex il-provvista interna tinżamm jew tiġi miżjuda, bil-konsegwenza li jitnaqqsu l-opportunitajiet għall-intrapriżi l-oħra li jippenetraw is-suq ta’ l-Istati taż-ŻEE konċernati (45).

Fil-valutazzjoni ta’ l-effett fuq in-negozju, l-Awtorità mhix meħtieġa li tiddetermina l-effett effettiv ta’ skema ta’ l-għajnuna, imma li teżamina jekk hemmx probabbiltà li din taffetwa n-negozju fiż-ŻEE (46). B’hekk, il-kriterju ta’ l-effett fuq in-negozju tradizzjonalment ġie interpretat b’mod mhux ristrettiv tant li, f’termini ġenerali, miżura titqies bħala għajnuna mill-Istat jekk tkun kapaċi taffetwa n-negozju bejn l-Istati taż-ŻEE (47).

2. Il-valutazzjoni ta’ l-iskema notifikata

Skond l-awtoritajiet Norveġiżi, l-iskema notifikata tkopri bejn wieħed u ieħor 75 % tas-setturi tas-servizzi li ġew eżaminati fir-rapport ta’ l-ECON u parti żgħira mis-setturi tal-manifattura flimkien ma’ diversi setturi fil-qasam tal-kostruzzjoni. Skond in-notifika, dawn is-setturi ekonomiċi, li jammontaw għal aktar minn 200, b’ċerti kwalifiki għal 13 minnhom, ma jiġu esposti għall-ebda negozju fiż-ŻEE. Għal din ir-raġuni, fil-fehma ta’ l-awtoritajiet Norveġiżi, l-iskema notifikata ma tikkwalifikax bħala għajnuna mill-Istat fit-tifsira ta’ l-Artikolu 61(1) tal-Ftehim taż-ŻEE.

— Ir-rapport ta’ l-ECON u l-metodu li ntuża sabiex jintgħażlu s-setturi ekonomiċi koperti mill-iskema

L-iskema notifikata għal rati tal-kontribuzzjonjiet tas-sigurtà soċjali reġjonalment iddivrenzjati tibni fuq dak li ssejjaħ bħala r-rapport ta’ l-ECON, mehmuż man-notifika. Madankollu, skond ir-rapport, l-iskop tar-rapport mhux li jivvaluta jekk l-iskema tar-rati tal-kontribuzzjonijiet tas-sigurtà soċjali reġjonalment iddivrenzjati hiex konformi mal-Ftehim taż-ŻEE, imma li tivvaluta l-kollegamenti tal-kompetizzjoni (48).

L-awtoritajiet Norveġiżi la għamlu aktar valutazzjonijiet fin-notifika u lanqas ma ppreżentaw xi definizzjoni aktar preċiża tal-kundizzjonijiet tal-kompetizzjoni b’relazzjoni għal Partijiet Kontraenti oħra. Sempliċement iddikjaraw li r-rati oriġinali tal-kontribuzzjonijiet iddivrenzjati tas-sigurtà soċjali għandhom jiġu applikati għal intrapriżi f’setturi li fir-rapport ta’ l-ECON tqies li m’għandhom l-ebda kollegament tal-kompetizzjoni. Huma ma ppreżentawx test legali bid-dispożizzjonijiet li jirregolaw l-applikazzjoni tar-rati mnaqqsa tal-kontribuzzjonijiet tas-sigurtà soċjali.

L-awtoritajiet Norveġiżi jaċċettaw li fl-evalwazzjoni tas-setturi ekonomiċi individwali jista’ jkun hemm allinjamenti ħżiena potenzjali fl-informazzjoni inkluża fir-rapport ta’ l-ECON li jistgħu “bil-wisq probabbli jiġu ugwalizzati fuq livell aggregat” (49). Madankollu, l-Awtorità ma tistax tapprova dan il-metodu. Skema ta’ għajnuna trid tkun biżżejjed preċiża li tiżgura li l-applikazzjoni tar-regoli tagħha għal kwalnkwe benefiċjarju indiviwali potenzjali ta’ l-għajnuna ma tiksirx ir-regoli tal-Ftehim taż-ŻEE.

Fil-fehma ta’ l-Awtorità, il-metodu biex jintgħażlu s-setturi ekonomiċi li suppost ma jiġux affetwati min-negozju bejn l-Istati ma jiżgurax li l-għajnuna ma tingħatax lil intrapriżi involuti f’attivitajiet li jaffetwaw in-negozju fiż-ŻEE.

L-Awtorità qed tiddubbita mill-affidabilità ta’ l-informazzjoni miġbura għar-rapport ta’ l-ECON, li, b’mod partikolari għas-setturi tas-servizzi, kienet prinċipalment ibbażata fuq l-għarfien li kellha l-ECON tas-sitwazzjoni fis-swieq u fuq it-taħdidiet telefoniċi ma’ grupp magħżul ta’ intrapriżi. L-informazzjoni miġbura mhix ibbażata fuq evidenza empirika imma għandha karattru pjuttost suġġettiv. Barra minn hekk, skond l-informazzjoni disponibbli għall-Awtorità, l-informazzjoni miġbura ma jidhirx li ġiet ivverifikata.

Fuq il-bażi tar-rapport ta’ l-ECON, attività titqies bħala purament lokali u mhux affetwata min-negozju fiż-ŻEE jekk jiġu sodisfatti żewġ kundizzjonijiet: l-intrapriżi fis-settur ekonomiku rilevanti ma jipparteċipawx huma stess f’attivitajiet transkonfinali u l-attività speċifika ma tkunx kapaċi tiġbed klijenti minn lokalità oħra.

Madankollu, ir-rapport ta’ l-ECON ma jivvalutax jekk il-kriterju ta’ “effett fuq in-negozju”, fit-tifsira ta’ l-Artikolu 61(1) tal-Ftehim taż-ŻEE, jiġix sodisfatt jew le jekk l-għajnuna tingħata lil intrapriżi fis-setturi differenti elenkati. Dak li jiġi valutat huwa jekk hemmx kompetizzjoni diretta fis-settur u fir-reġjun konċentrati. Kif ġie ddikjarat aktar ‘il fuq, li r-riċevent ta’ l-għajnuna jopera f’suq lokali ma jeskludix li n-negozju fiż-ŻEE jiġi affetwat. B’hekk, li skond ir-rapport mhemm l-ebda kollegament tal-kompetizzjoni ma jfissirx li l-għajnuna lill-intrapriżi attivi f’dawn is-setturi ekonomiċi ma taffetwax in-negozju bejn il-Partijiet Kontraenti.

B’hekk, il-metodu segwit mir-rapport ta’ l-ECON biex ikunu identifikati s-setturi ekonomiċi, li jikkostitwixxi l-bażi għan-notifika ta’ l-iskema tar-rati tal-kontribuzzjonijiet tas-sigurtà soċjali reġjonalment iddivrenzjati, ma jsegwix il-parametri għall-interpretazzjoni tal-kriterju ta’ “effett fuq in-negozju” li ġew stabbiliti mill-ġurisprudenza stabbilita tal-Qorti ta’ l-EFTA u tal-Qorti Ewropea tal-Ġustizzja, kif issemma aktar ‘il fuq.

— L-iskema nfisha

L-iskema notifikata tkopri spettru ferm wiesa’ u varjat ta’ intrapriżi (50) attivi, fost l-oħrajn, fis-setturi ekonomiċi li ġejjin: il-bini tal-bastimenti, il-kostruzzjoni ta’ l-awtostradi, tat-toroq, ta’ l-imtajar u tal-faċilitajiet sportivi, in-negozju bl-ingrossa u bl-imnut, il-posta u l-mezzi ta’ telekomunikazzjoni, is-servizzi finanzjarji, il-kiri tal-karozzi, il-verifika, il-produzzjoni tal-films u l-attivitajiet tar-radju u tat-televiżjoni.

F’oqsma fejn ġiet adottata l-leġiżlazzjoni sekondarja sabiex tiftaħ u tirregola l-istabbiliment tas-suq intern, bħas-servizzi finanzjarji (65 NACE), il-mezzi ta’ telekomunikazzjoni (64 NACE), eċċ. jew f’oqsma li huma suġġetti għal regoli speċifiċi dwar l-għajnuna mill-Istat, bħall-bini tal-bastimenti (35 NACE) (51), l-Awtorità ġeneralment tqis li l-attività rispettiva mhix imħarsa min-negozju fiż-ŻEE.

It-trasportaturi mobbli tat-telekomunikazzjoni (64.220 NACE), il-fornituri tas-servizz ta’ l-Internet (64.230 NACE) u l-attivitajiet ta’ kurjer ħlief l-attivitajiet tal-posta nazzjonali (64.120 NACE) huma eżempji ewlenija ta’ attivitajiet transkonfinali. Il-parti l-kbira ta’ dawn l-attivitajiet jitwettqu minn kumpaniji li joperaw b’mod internazzjonali (52).

Safejn għandu x’jaqsam is-settur tal-kostruzzjoni (45 NACE), l-attivitajiet bħall-kostruzzjoni ta’ l-awtostradi jew tal-proġetti ta’ l-ilma jridu jitwettqu minn intrapriżi kbar ferm speċjalizzati li jikkompetu ma’ kumpaniji oħra fiż-ŻEE (53).

B’mod partikolari, f’uħud mis-setturi ekonomiċi notifikati, li huma karatterizzati mid-deregolazzjoni u mil-liberalizzazzjoni, intervent finanzjarju ta’ l-Istat ta’ spiss se jkollu effett fuq in-negozju.

Setturi ekonomiċi oħrajn li huma koperti mill-iskema diġà kienu s-suġġett ta’ deċiżjonijiet dwar l-għajnuna mill-Istat li ddikjaraw b’mod ċar l-eżistenza ta’ effett fuq in-negozju. Fost l-oħrajn, dan huwa l-każ tal-pubblikazzjoni tal-gazzetti (22 NACE), settur li fih, is-sena li għaddiet, il-Kummissjoni adottat deċiżjoni li kienet tiddikjara li: “[…] hemm negozju bejn l-Istati Membri fil-prodotti tal-pubblikazzjoni konċernati mill-miżuri ta’ għajnuna li qed jiġu eżaminti. B’hekk, il-miżuri ta’ għajnuna li qed jiġu eżaminati jistgħu jxekklu l-kompetizzjoni bejn id-ditti tant li, pereżempju, id-ditti tal-pubblikazzjoni jistgħu jsegwu l-attività tagħhom fi Stati Membri differenti, jipproduċu pubblikazzjonijiet f’ilsna differenti u jikkompetu għad-drittijiet tal-pubblikazzjoni u għar-reklami.” (54).

Eżempju ieħor ta’ settur fejn diġà ġew adottati deċiżjonijiet dwar l-għajnuna mill-Istat li jistabbilixxu l-eżistenza ta’ effett fuq in-negozju huwa s-settur tal-bejgħ bl-ingrossa (51 NACE) (55): “il-volum ta’ negozju fil-prodotti farmaċewtiċi u fi prodotti relatati oħra […] fl-1991 […] ma’ l-erba’ pajjiżi taż-ŻEE (l-Awstrija, il-Finlandja, l-Iżvezja, in-Noveġja) f’dawn il-prodotti jeċċedi ż-2.7 biljun ecu.”

Kif intwera fl-eżempji t’aktar ‘il fuq, l-intrapriżi f’ħafna mis-setturi koperti minn din l-iskema mhumiex biss suġġetti għal, imma jiffaċċjaw kompetizzjoni minn intrapriżi fi Stati oħra taż-ŻEE. L-għajnuna mogħtija lil intrapriżi li huma attivi f’dawn is-seturi għalhekk se jkollha effett fuq in-negozju. B’hekk, l-iskema tinvolvi għajnuna mill-istati fit-tifsira ta’ l-Artikolu 61(1) tal-Ftehim taż-ŻEE. F’dan ir-rigward, għandu jiġi enfasizzat li l-awtoritajiet Norveġiżi notifikaw skema waħda biss għal rati tal-kontribuzzjonijiet tas-sigurtà soċjali reġjonalment iddivrenzjati li tkopri aktar minn 200 settur u mhux aktar minn 200 notifika individwali, waħda għal kull settur.

Fl-ittra ta’ l-awtoritajiet Norveġiżi li ġġib id-data tat-12 ta’ Novembru 2004, ġie ddikjarat fil-qosor li “għandha tkun l-Awtorità […] li tivvaluta jekk kwalunkwe wieħed mis-setturi ekonomiċi jew mill-benefiċjarji notifikati jistax jingħata għajnuna li ma taffetwax in-negozju bejn il-Partijiet Kontraenti għall-Ftehim taż-ŻEE” (56). Madankollu, meta tiġi eżaminata skema, l-Awtorità trid tivvaluta l-karatteristiċi ġenerali ta’ l-iskema bħala tali sabiex taċċerta ruħha jekk tinvolviex għajnuna mill-Istat fit-tifsira ta’ l-Artikolu 61(1) tal-Ftehim taż-ŻEE. Il-ġurisprudenza stabbilita tal-Qorti Ewropea tal-Ġustizzja stabbiliet li “fil-każ ta’ skema ta’ għajnuna, il-Kummissjoni tista’ tillimita ruħha li teżamina l-karatteristiċi ġenerali ta’ l-iskema in kwistjoni, mingħajr ma tkun fl-obbligu li teżamina kull każ partikolari fejn tkun applikabbli.” (57). Il-Qorti ta’ l-EFTA wkoll approvat din l-interpretazzjoni (58).

B’hekk l-Awtorità trid tivvaluta l-iskema bħala tali. Jekk l-iskema bħala tali tipprovdi għall-għajnuna mill-Istat fit-tifsira ta’ l-Artikolu 61(1) tal-Ftehim taż-ŻEE, din tinqabad minn din id-dispożizzjoni. L-Awtorità għalhekk mhix obbligata li tipprova b’mod pożittiv f’kull każ individwali li jaqa’ taħt l-iskema li ġew sodisfatti l-kundizzjonijiet ta’ l-Artikolu 61(1) tal-Ftehim taż-ŻEE.

Barra minn hekk, għall-fini ta’ din id-Deċiżjoni, mhux fattibbli (59) li jiġi stabbilit jekk hux probabbli li l-iskema se taffetwa n-negozju fejn għandhom x’jaqsmu kull wieħed mill-aktar minn 200 settur li tkopri. Skond il-ġurisprudenza stabbilita, irid jiġi żgurat li n-negozju għall-intrapriżi individwali li jistgħu jibbenefikaw mill-iskema mhux se jiġi affetwat (60). L-Awtorità tqis li huwa impossibbli li jkun żgurat li l-benefiċjarji potenzjali kollha f’kull wieħed mill-aktar minn 200 settur NACE notifikat ma jkunux – u mhux se jkunu – esposti għan-negozju fit-tifsira ta’ l-Artikolu 61(1) tal-Ftehim taż-ŻEE.

Hemm setturi ekonomiċi oħra li jinkludu attivitajiet ta’ spiss imwettaq fuq livell lokali. Rigward dawn is-setturi, madankollu, ma jistax jiġi eskluż a priori li n-negozju jista’ jiġi affetwat. Bħala eżempju, il-fornituri tas-servizzi lokali bħaċ-ċentri tat-taħriġ jew il-ħwienet tal-bejgħ bl-imnut bħas-supermarkits ta’ spiss jappartjenu għal ktajjen akbar li jkunu f’kompetizzjoni maż-ŻEE kollha. Barra minn hekk, il-Qorti Ewropea tal-Ġustizzja dan l-aħħar iddeterminat l-eżistenza ta’ effett fuq in-negozju fis-settur ta’ l-attivitajiet tad-dentistrija (85 NACE) (61), servizz li tipikament jingħata lokalment.

Għalkemm l-eżistenza ta’ effett fuq in-negozju ġeneralment tkun stabbilita, hemm ukoll xi eżempji konkreti fil-prattika tad-deċiżjoni ta’ l-Awtorità u tal-Kummissjoni fejn tqies li l-għotjiet ta’ għajnuna konkreta f’ċirkostanzi partikolari li m’għandhom l-ebda effett fuq in-negozju. Dan kien il-każ, pereżempju, fid-Deċiżjonijiet tal-Kummissjoni dwar il-Moll ta’ Brighton u l-pixxina ta’ Dorsten (62). L-eżistenza ta’ effett fuq in-negozju wkoll ġiet miċħuda fid-Deċiżjoni ta’ l-Awtorità dwar l-istabbiliment ta’ faċilitajiet privati ta’ kura matul il-jum f’siti pubbliċi bi ħlasijiet issussidjati tal-kera tal-proprjetà f’Oslo (63). Il-karatteristika komuni ta’ dawn il-każi hija li jew jikkonċernaw għotja ta’ għajnuna individwali jew skema mdawra b’limiti tant ċari, konċiżi u stretti fl-applikazzjoni u fil-benefiċjarji potenzjali li seta’ jkun żgurat li l-ebda għajnuna individwali li setgħet tingħata ma jkollha effett fuq in-negozju.

Ir-rapport ta’ l-ECON, li fuq il-bażi tiegħu ġiet ippreparata din l-iskema, prinċipalment analizza s-sitwazzjoni kurrenti ta’ numru ta’ setturi ekonomiċi fin-Norveġja. Madankolu, l-ekonomija tevolvi u t-tendenzi tan-negozju jistgħu jinbidlu. B’hekk kif se tkun is-sitwazzjoni futura u jekk ir-riżultati tar-rapport ta’ l-ECON, li fuq il-bażi tiegħu l-awtoritajiet Norveġiżi jiġġustifikaw in-nuqqas ta’ effett fuq in-negozju, se jkunux validi fil-futur jibqgħu mhux magħrufa. Jekk ma jkunx hemm mekkaniżmu ta’ reviżjoni sabiex l-għoti ta’ l-għajnuna jkun adattat għaċ-ċirkostanzi l-ġodda, ma jistax ikun żgurat li fil-futur l-għajnuna ma tingħatax lil numru ta’ intrapriżi li jkunu attivi f’uħud mis-setturi ekonomiċi elenkati b’effett fuq in-negozju. F’dan il-kuntest, irid jiġi nnutat li l-proposta għal rati iddivrenzjati għall-kontribuzzjonijiet tas-sigurtà soċjali m’għandiex limiti ta’ żmien.

Il-kopertura materjali ta’ l-iskema mhix biżżejjed preċiża. Dan l-aħħar, l-awtoritajiet Norveġiżi ċċaraw l-ambitu tan-notifika fl-ittra tagħhom li ġġib id-data tat-12 ta’ Novembru 2004, fejn ressqu kummenti dwar il-bidu tal-proċedura ta’ investigazzjoni formali. Uħud mis-settur ġew notifikati bħala li ma kinux esposti għall-kompetizzjoni f’żona waħda peress li bħalissa mhemm l-ebda intrapriża f’dawk is-setturi fiż-żoni partikolari li teċċedi l-limitu de minimis. L-awtoritajiet Norveġiżi madankollu spjegaw li se jqisu dawn l-intrapriżi bl-istess mod bħal dawk li jaqgħu taħt is-settur rilevanti notifikat f’żoni oħra, jekk fil-futur, l-ispejjeż tal-pagi ta’ dawn l-intrapriżi jeċċedu l-limitu de minimis. Minkejja dan, dawn is-settur ma kinux inklużi fin-notifika kif tressqet quddiem l-Awtorità.

Barra minn hekk, mhemm l-ebda kriterju speċifiku ieħor sabiex jingħażlu l-intrapriżi eliġibbli fis-setturi ekonomiċi inklużi fil-lista identifikata fir-rapport ta’ l-ECON peress li n-notifika tirreferi biss għas-setturi. Iż-żewġ kriterji kumulattivi tal-lokalità ġeografika u ta’ l-attività settorjali meħtieġa sabiex jiġu applikati r-rati mnaqqsa tal-kontribuzzjonijiet tas-sigurtà soċjali f’settur partikolari, fil-fehma ta’ l-Awtorità, għandhom natura wisq wiesgħa. Skond id-deċiżjonijiet pożittivi li ssemmew aktar ‘il fuq, skema trid tinkludi kriterji preċiżi u ċari (64) sabiex ikun żgurat li ma tingħata l-ebda għajnuna lill-ebda intrapriża li taffetwa n-negozju fiż-ŻEE.

Fuq il-bażi ta’ l-informazzjoni provduta mill-awtoritajiet Norveġiżi, għalhekk l-Awtorità tqis li hemm probabbiltà li l-proposta għal rati tal-kontribuzzjonijiet tas-sigurtà soċjali reġjonalment iddivrenzjati taffetwa n-negozju bejn il-Partijiet Kontraenti.

(b) Konklużjoni

Għar-raġunijiet li ssemmew aktar ‘il fuq, l-Awtorità qed tikkonkludi li l-iskema notifikata tar-rati tal-kontribuzzjonijiet tas-sigurtà soċjali reġjonalment iddivrenzjati għall-intrapriżi attivi f’ċerti setturi ekonomiċi tikkostitwixxi għajnuna mill-Istat fit-tifsira ta’ l-Artikolu 61(1) tal-Ftehim taż-ŻEE.

5. Il-kompatibbiltà ta’ l-għajnuna

Fin-notifika, l-awtoritajiet Norveġiżi argumentaw li l-proposta għal rati tal-kontribuzzjonijiet tas-sigurtà soċjali reġjonalment iddivrenzjati ma kinitx tikkostitwixxi għajnuna mill-Istat. Wara valutazzjoni preliminari ta’ l-iskema, l-Awtorità ddeċidiet li tiftaħ il-proċedura ta’ investigazzjoni formali minħabba d-dubji serji dwar mhux biss il-karattru ta’ għajnuna mill-Istat tar-rati tal-kontribuzzjonijiet tas-sigurtà soċjali reġjonalment iddivrenzjati imma anki dwar il-kompatibbiltà tagħhom mar-regoli dwar l-għajnuna mill-Istat tal-Ftehim taż-ŻEE. Minkejja d-dubji espressi mill-Awtorità fid-deċiżjoni biex tinfetaħ il-proċedura ta’ investigazzjoni formali, l-awtoritajiet Norveġiżi ma ppreżentaw l-ebda argument dwar il-kompatibbiltà ta’ l-iskema.

L-Awtorità hija tal-fehma li għal dan il-każ ma tista’ tiġi applikata l-ebda deroga li ssemmiet fl-Artikolu 61(2) tal-Ftehim taż-ŻEE.

Barra minn hekk, is-sistema tar-rati mnaqqsa tal-kontribuzzjonijiet tas-sigurtà soċjali ma tistax titqies bħala kompatibbli fuq il-bażi ta’ l-Artikolu 61(3) tal-Ftehim taż-ŻEE. Tnaqqis fl-ispejjeż ta’ ġestjoni ta’ intrapriża, bħall-kontribuzzjonijiet tas-sigurtà soċjali, jikkostitwixxi għajnuna operattiva. Fil-prinċipju, għajnuna bħal din, mogħtija lil intrapriżi f’ċerti reġjuni, hija projbita.

L-applikazzjoni ta’ rati mnaqqsa tal-kontribuzzjonijiet tas-sigurtà soċjali ma jistgħux jitqiesu fil-qafas ta’ l-Artikolu 61(3)(a) tal-Ftehim taż-ŻEE peress li l-ebda reġjun Norveġiż ma jikkwalifika għal din id-dispożizzjoni li teħtieġ standard ferm baxx ta’ l-għajxien jew livell għoli ta’ qgħad.

Ir-rati mnaqqsa tal-kontribuzzjonijiet tas-sigurtà soċjali ma jippromwovux it-twettiq ta’ proġett importanti ta’ interess komuni Ewropew jew joffru rimedju għal disturb serju fl-ekonomija ta’ Stat, kif jintalab mill-kompatibbiltà fuq il-bażi ta’ l-Artikolu 61(3)(b) tal-Ftehim taż-ŻEE.

Fejn għandu x’jaqsam l-Artikolu 61(3)(ċ) tal-Ftehim taż-ŻEE, fid-Deċiżjoni tagħha Nru 218/03/COL tat-12 ta’ Novembru 2003, dwar għajnuna mill-Istat f’forma ta’ kontribuzzjonijiet ta’ sigurtà soċjali mħallsa b’mod differenzjat skond ir-reġjun, l-Awtorità qieset li kontinwazzjoni ta’ l-iskema Norveġiża tkun inkompatibbli ma’ l-Artikolu 61(3)(ċ) tal-Ftehim taż-ŻEE u mal-Linji ta’ Gwida dwar l-Għajnuna mill-Istat. Għall-intrapriżi li jinsabu fiż-Żoni 2, 3 u 4 li jkunu attiviti fis-setturi ekonomiċi elenkati fin-notifika, il-miżura notifikata timplika ritorn għar-regoli li kienu ddikjarati bħala għajnuna inkompatibbli mill-Awtorità fl-2002 talli ma kwalifikawx għal deroga skond l-Artikolu 61(3)(ċ) tal-Ftehim taż-ŻEE. Il-karatteristiċi fundamentali ta’ l-iskema notifikata huma l-istess bħal dawk ta’ l-iskema bla ħsara għad-deċiżjoni preċedenti ta’ l-Awtorità. L-unika differenza hija l-kamp aktar ristrett ta’ applikazzjoni ta’ l-iskema notifikata kurrentement li hija limitata għall-intrapriżi attivi f’lista ta’ aktar minn 200 settur predeterminat. Skond din id-Deċiżjoni, l-Awtorità tikkonferma l-valutazzjoni preċedenti tagħha li l-applikazzjoni ta’ rati tal-kontribuzzjonijiet tas-sigurtà soċjali reġjonalment iddivrenzjati mhix kompatibbli mar-regoli ta’ l-għajnuna mill-Istat tal-Ftehim taż-ŻEE.

6. Konklużjoni

Fuq il-bażi tal-valutazzjoni li saret, l-Awtorità tqis li l-iskema notifikata tar-rati tal-kontribuzzjonijiet tas-sigurtà soċjali reġjonalment iddivrenzjati għal ċerti setturi ekonomiċi tikkostitwixxi għajnuna mill-Istat mhux kompatibbli mar-regoli tal-Ftehim taż-ŻEE.

Skond l-informazzjoni disponibbli għall-Awtorità, l-iskema notifikata tar-rati tal-kontribuzzjonijiet tas-sigurtà soċjali reġjonalment iddivrenzjati għal ċerti setturi ekonomiċi għadha ma ġietx implimentata, jiġifieri ma tħallset l-ebda għajnuna lill-ebda benefiċjarju potenzjali ta’ l-iskema.

ADOTTAT DIN ID-DEĊIŻJONI:

Artikolu 1

Il-proposta notifikata għal rati tal-kontribuzzjonijiet tas-sigurtà soċjali reġjonalment iddivrenzjati għall-intrapriżi attivi f’ċerti setturi ekonomiċi li l-awtoritajiet Norveġiżi qed jippjanaw li jimplimentaw tikkostitwixxi għajnuna mill-Istat fit-tifsira ta’ l-Artikolu 61(1) tal-Ftehim taż-ŻEE. Il-proposta notifikata mhix kompatibbli ma’ l-Artikolu 61 tal-Ftehim taż-ŻEE.

Artikolu 2

Il-proposta notifikata għal rati tal-kontribuzzjonijiet tas-sigurtà soċjali reġjonalment iddivrenzjati għal intrapriżi attivi f’ċerti setturi ekonomiċi m’għandiex tiġi implimentata.

Artikolu 3

Din id-Deċiżjoni hija indirizzata lir-Renju tan-Norveġja.

Artikolu 4

Din id-Deċiżjoni hija awtentika fl-Ingliż.

Magħmula fi Brussel, 22 ta’ Novembru 2005. Għall-Awtorità ta’ Sorveljanza ta’ l-EFTA Einar M. BULL President Kurt JÄGER Membru tal-Kulleġġ

(1) Li minn hawn ‘il quddiem se tissejjaħ l-Awtorità.

(2) Li minn hawn ‘il quddiem se jissejjaħ il-Ftehim taż-ŻEE.

(3) Li minn hawn ‘il quddiem se jissejjaħ il-Ftehim dwar is-Sorveljanza u l-Qorti.

(4) Il-Linji ta’ Gwida dwar l-applikazzjoni u l-interpretazzjoni ta’ l-Artikoli 61 u 62 tal-Ftehim taż-ŻEE u l-Artikolu 1 tal-Protokoll 3 għall-Ftehim dwar is-Sorveljanza u l-Qorti, adottati u maħruġa mill-Awtorità ta’ Sorveljanza ta’ l-EFTA fid-19 ta’ Jannar 1994, ippubblikati fil-ĠU L 231, 3.9.1994, Supplimenti taż-ŻEE Nru 32. Il-Linji ta’ Gwida ġew emendati l-aħħar fis-17.6.2005. Minn hawn ‘il quddiem se jissejħu l-Linji ta’ Gwida dwar l-Għajnuna mill-Istat.

(5) Kawża E-6/98 Il-Gvern tan-Norveġja vs L-Awtorità ta’ Sorveljanza ta’ l-EFTA [1999] Rapport tal-Qorti ta’ l-EFTA, p. 76.

(6) Id-Deċiżjoni ta’ l-Awtorità ta’ Sorveljanza ta’ l-EFTA Nru 172/02/COL. Id-Deċiżjonijiet kollha ta’ l-Awtorità ta’ Sorveljanza ta’ l-EFTA dwar l-Għajnuna mill-Istat li jissemmew minn hawn ‘il quddiem jistgħu jinstabu fuq is-sit web ta’ l-Awtorità: http://www.eftasurv.int/fieldsofwork/fieldstateaid/stateaidregistry/

(7) Id-Deċiżjoni ta’ l-Awtorità ta’ Sorveljanza ta’ l-EFTA Nru 218/03/COL, ippubblikata fil-ĠU L 145, 9.6.2005, p. 25-41.

(8) Id-Deċiżjoni ta’ l-Awtorità ta’ Sorveljanza ta’ l-EFTA Nru 245/04/COL, ippubblikata fil-ĠU Ċ 60, 10.3.2005, p. 9-25.

(9) Għal informazzjoni aktar dettaljata dwar l-għadd ta’ korrispondenza li kien hemm bejn l-Awtorità u l-awtoritajiet Norveġiżi, qed issir referenza għad-Deċiżjoni ta’ l-Awtorità biex tinfetaħ il-proċedura ta’ investigazzjoni formali, id-Deċiżjoni Nru 245/04/COL, ippubblikata fil-ĠU Ċ 60, 10.3.2005, p. 9-25.

(10) Ippubblikata fil-ĠU Ċ 60, 10.3.2005, p. 9-25.

(11) Din iż-Żona tinkludi l-muniċipalitajiet kollha li ma jissemmewx aktar ‘l isfel taħt iż-Żoni 2-5.

(12) Din iż-Żona tinkludi: fil-kontea ta’ Nord-Trøndelag, il-muniċipalitajiet ta’ Meråker, Frosta, Leksvik, Mosvik, Verran; fil-kontea ta’ Sør-Trøndelag, il-muniċipalitajiet ta’ Ørland, Agdenes, Rissa, Bjugn, Rennebu, Meldal, fil-kontea ta’ Hordaland, il-muniċipalitajiet ta’ Etne, Ølen, Tysnes, Kvinnherad, Jondal, Odda, Ullensvang, Eidfjord, Ulvik, Granvin, Kvam, MoMidtre Gauldal, Selbu; fil-kontea ta’ Møre og Romsdal, il-muniċipalitajiet ta’ Vanylven, Sande, Herøy, Norddal, Stranda, Stordal, Rauma, Nesset, Midsund, Sandøy, Gjemnes, Tingvoll, Sunndal, Haram, Aukra, Eide; fil-kontea ta’ Sogn og Fjordane, il-muniċipalitajiet kollha; fil-kontea ta’ Hordaland, il-muniċipalitajiet ta’ Etne, Ølen, Tysnes, Kvinnherad, Jondal, Odda, Ullensvang, Eidfjord, Ulvik, Granvin, Kvam, Modalen, Fedje, Masfjorden, Bømlo; fil-kontea ta’ Rogaland, il-muniċipalitajiet ta’ Hjelmeland, Suldal, Sauda, Kvitsøy, Utsira, Vindafjord, Finnøy; fil-kontea ta’ Vest-Agder, il-muniċipalitajiet ta’ Åseral, Audnedal, Hægebostad, Sirdal; fil-kontea ta’ Aust-Agder, il-muniċipalitajiet ta’ Gjerstad, Vegårshei, Åmli, Iveland, Evje og Hornnes, Bygland, Valle, Bykle; fil-kontea ta’ Telemark, il-muniċiptalitajiet ta’ Drangedal, Tinn, Hjartdal, Seljord, Kviteseid, Nissedal, Fyresdal, Tokke, Vinje, Nome; fil-kontea ta’ Buskerud, il-muniċipalitajiet ta’ Flå, Nes, Gol, Hemsedal, Ål, Hol, Sigdal, Rollag, Nore and Uvdal; fil-kontea ta’ Oppland, il-muniċipalitajiet ta’ Nord-Fron, Sør-Fron, Ringebu, Gausdal, Søndre Land, Nordre Land; fil-kontea ta’ Hedmark, il-muniċipalitajiet ta’ Nord-Odal, Eidskog, Grue, Åsnes, Våler, Trysil, Åmot.

(13) Din iż-Żona tinkludi: fil-kontea ta’ Nord-Trøndelag, il-muniċiptalità ta’ Snåsa; fil-kontea ta’ Sør-Trøndelag, il-muniċipalitajiet ta’ Hemne, Snillfjord, Oppdal, Røros, Holtålen, Tydal; fil-kontea ta’ Oppland, il-muniċipalitajiet ta’ Dovre, Lesja, Skjåk, Lom, Vågå, Sel, Sør-Aurdal, Etnedal, Nord-Aurdal, Vestre Slidre, Øystre Slidre, Vang; fil-kontea ta’ Hedmark, il-muniċipalitajiet ta’ Stor-Elvdal, Rendalen, Engerdal, Tolga, Tynset, Alvdal, Folldal, Os.

(14) Din iż-Żona tinkludi: fil-kontea ta’ Troms, il-muniċipalitajiet mhux inklużi fost dawk elenkati aktar ‘l isfel taħt iż-Żona V; fil-kontea ta’ Nordland, il-muniċipalitajiet tal-kontea ta’ Nord-Trøndelag, il-muniċipalitajiet ta’ Namsos, Namdalseid, Lierne, Røyrvik, Namsskogan, Grong, Høylandet, Overhalla, Fosnes, Flatanger, Vikna, Nærøy, Leka; fil-kontwa ta’ Sør-Trøndelag, il-muniċipalitajiet ta’ Hitra, Frøya, Åfjord, Roan, Osen; fil-kontea ta’ Møre og Romsdal, il-muniċipalità ta’ Smøla.

(15) Din iż-Żona tinludi: fil-kontea ta’ Finnmark, il-muniċipalitajiet kollha; fil-kontea ta’ Troms, il-muniċipalitajiet ta’ Karlsøy, Lyngen, Storfjord, Kåfjord, Skjervøy, Nordreisa u Kvænangen.

(16) Id-Deċiżjoni Nru 246/97/COL.

(17) Id-Deċiżjoni Nru 165/98/COL.

(18) Minn hawn ‘il quddiem se tissejjaħ iż-ŻEE.

(19) Kawża E-6/98 Il-Gvern tan-Norveġja vs L-Awtorità ta’ Sorveljanza ta’ l-EFTA [1999] Rapport tal-Qorti ta’ l-EFTA, paġna 76.

(20) Id-Deċiżjoni Nru 228/99/COL.

(21) Ippubblikata fil-ĠU L 244 ta’ l-14 ta’ Settembru 2001, paġna 32.

(22) Id-Deċiżjoni Nru 172/02/COL.

(23) L-intrapriżi f’ċerti setturi ekonomiċi kieku jħallasu r-rata sħiħa ta’ 14,1 % kif diġà għamlu skond l-iskema approvata permezz tad-deċiżjoni ta’ l-Awtorità tat-22 ta’ Settembru 1999. L-awtoritajiet Norveġiżi informaw ukoll lill-Awtorità dwar il-ħsieb tagħhom li jkomplu japplikaw ir-rati għall-2003 sakemm dak ikun kompatibbli mar-regola de minimis.

(24) Id-Deċiżjoni Nru 141/03/COL.

(25) Kawża E-6/98 Il-Gvern tan-Norveġja vs L-Awtorità ta’ Sorveljanza ta’ l-EFTA [1999] Rapport tal-Qorti ta’ l-EFTA, paġna 76.

(*) Il-lista NACE tas-setturi skond il-klassifikazzjoni ta’ l-Uffiċċju Norveġiż ta’ l-Istatistika.

(**) Fit-tabella, il-figura 0 tindika li skond l-awtoritajiet Norveġiżi mhemm l-ebda effett fuq in-negozju fis-settur rilevanti l-figura 0/2 tindika li wħud mill-intrapriżi fis-setturi partikolari fiż-żona effettiva huma esposti għall-kompetizzjoni.

Ir-referenza “m.a” tfisser “mhux applikabbli”. Hija tindika li skond riċerka li saret għar-rapport ta’ l-ECON, ma kien hemm l-ebda intrapriża attiva fis-settur partikolari li kienet teċċedi l-limitu de minimis fiż-żona rilevanti.

(26) Sommarju għar-rapport: “Kartleggingen skal kunne brukes til å utarbeide et forslag til regelverk som så langt som mulig viderefører ordningen med gradert arbeidsgiveravgift for bransjer eller vesentlige deler av bransjer som ikke er i konkurranse med virksomheter i andre EØS-land, og som dermed ikke påvirker samhandelen.”.

(27) Il-punt 1.2 tar-rapport: “Det har verken vært tid eller ressurser til å gjennomføre en dyptgående analyse av konkurranseforholdene innen alle de bransjer som omfattes av rapporten. I de fleste tilfellene har vi måttet bygge på faglige vurderinger støttet av intervjuer med utvalgte bedrifter. Skjevheter i informasjonen kan derfor forekomme i våre vurderinger av enkeltbransjer. Imidlertid kan dette slå ut både i retning av å overvurdere konkurransen med andre EØS-land og å undervurdere den”.

(28) Għal aktar informazjoni, qed issir referenza għat-Taqsima I.2.a ta’ din id-Deċiżjoni, b’referenza speċjali għad-Deċiżjonijiet ta’ l-Awtorità Nru 172/02/COL u Nru 218/03/COL.

(29) Qed issir referenza għad-Deċiżjoni ta’ l-Awtorità Nru 218/03/COL fejn l-Awtorità aċċettat perjodu tranżitorju ta’ tliet snin għall-abolizzjoni ta’ rati tal-kontribuzzjonijiet tas-sigurtà soċjali reġjonalment iddivrenzjati.

(30) Ara, fost l-oħrajn, l-Artikoli 8(3), 17 sa 20 u l-Protokolli 3 u 9 għall-Ftehim taż-ŻEE kif ukoll l-Artikolu 24 tal-Ftehim dwar is-Sorveljanza u l-Qorti.

(31) Ara t-Taqsima 4 t’aktar ‘l isfel.

(32) Kawża Ċ-345/02 Pearle BV, Hans Prijs Optiek Franchise BV, Rinck Opticiëns BV u Hoofdbedrijfschap Ambachten [2004] ECR I-7139, paragrafu 33, Kawża Ċ-142/87 Il-Belġju vs Il-Kummissjoni (“Tubemeuse”) [1990] ECR I-959, paragrafu 25; Kawżi Maqgħuda Ċ-278/92 u Ċ-280/92 Spanja vs Il-Kummissjoni [1994] ECR I-4103, paragrafu 20; Kawża Ċ-482/99 Franza vs Il-Kummissjoni [2002] ECR I-4397, paragrafu 68, u Kawża Ċ-280/00 Altmark Trans u Regierungspräsidium Magdeburg [2003] ECR I-7747, paragrafu 74.

(33) Ara t-Taqsima I.2.a) ta’ din id-Deċiżjoni.

(34) Kawża E-6/98 Il-Gvern tan-Norveġja vs L-Awtorità ta’ Sorveljanza ta’ l-EFTA [1999] Rapport tal-Qorti ta’ l-EFTA, paġna 76.

(35) Kawżi Maqgħuda Ċ-180/98 u Ċ-184/98 Pavlow u oħrajn [2000] ECR I-6451, paragrafu 75.

(36) Kawża Ċ-41/90 Höfner u Elser [1991] ECRI-1979, paragrafu 21.

(37) Kawża Ċ-56/93 Il-Belġju vs Il-Kummissjoni [1996] ECR I-723, paragrafu 79.

(38) Kawża E 6/98 Il-Gvern tan-Norveġja vs L-Awtorità ta’ Sorveljanza ta’ l-EFTA [1999] Rapport tal-Qorti ta’ l-EFTA, paġna 76, paragrafu 59; Kawża 730/79 Philip Morris vs Il-Kummissjoni [1980] ECR 2671, paragrafu 11.

(39) Kawża Ċ-280/00 Altmark Trans u Regierungspräsidium Magdeburg [2003] ECR I-7747, paragrafu 81; Kawża Ċ-172/03 Wolfgang Heiser vs Finanzamt Innsbruck [2005], għadha ma ġietx ippubblikata, paragrafu 32.

(40) Kawża Ċ-71/04 Administración del Estado vs Xunta de Galicia [2005], għadha ma ġietx ippubblikata, paragrafu 41; Kawża Ċ-280/00 Altmark Trans u Regierungspräsidium Magdeburg [2003] ECR I-7747, paragrafu 81; Kawżi Maqgħuda Ċ-34/01 u Ċ-38/01 Enirisorse [2003] ECR I-14243, paragrafu 28; Kawża Ċ-142/87 Il-Belġju vs Il-Kummissjoni (“Tubemeuse”) [1990] ECR I-959, paragrafu 43; Kawżi Maqgħuda Ċ-278/92 u Ċ-280/92 Spanja vs Il-Kummissjoni [1994] ECR I-4103, paragrafu 42.

(41) Kawża Ċ-71/04 Administración del Estado vs Xunta de Galicia [2005] għadha mhux irrappurtata, paragrafu 43; Kawża Ċ-351/98 Spanja vs Il-Kummissjoni [2002] ECR I-8031, paragrafu 64; u Kawża Ċ-372/97 L-Italja vs Il-Kummissjoni [2004] ECR I-3679, paragrafu 57.

(42) Kawża T-55/99 CETM vs Il-Kummissjoni [2000] ECR II-3207, paragrafu 86.

(43) Kawża Ċ-280/00 Altmark Trans u Regierungspräsidium Magdeburg [2003] ECR I-7747, paragrafu 77; Kawża Ċ-172/03 Wolfgang Heiser vs Finanzamt Innsbruck [2005] għahda ma ġietx ippubblikata, paragrafu 33; Kawża Ċ-71/04 Administración del Estado vs Xunta de Galicia [2005] għadha ma ġietx ippubblikata, paragrafu 40.

(44) Kawżi Maqgħuda T-298/97-T-312/97 e.a. Alzetta u oħrajn. vs Il-Kummissjoni [2000] ECR II-2319, paragrafu 91.

(45) Kawża E-6/98 Il-Gvern tan-Norveġja vs L-Awtorità ta’ Sorveljanza ta’ l-EFTA [1999] Rapport tal-Qorti ta’ l-EFTA, paġna 76, paragrafu 59; Kawża Ċ-303/88 L-Italja vs Il-Kummissjoni [1991] ECR I-1433, paragrafu 27; Kawżi Maqgħuda Ċ-278/92 u Ċ-280/92 Spanja vs Il-Kummissjoni [1994] ECR I-4103, paragrafu 40, Kawża Ċ-280/00 Altmark Trans u Regierungspräsidium Magdeburg [2003] ECR I-7747, paragrafu 78.

(46) Kawża Ċ-298/00 P L-Italja vs Il-Kummissjoni [2004] ECR I-4087, paragrafu 49, u Kawża Ċ-372/97 L-Italja vs Il-Kummissjoni [2004] ECR I-3679, paragrafu 44.

(47) Kawżi Maqgħuda T-298/97-T-312/97 e.a. Alzetta u oħrajn vs Il-Kummissjoni [2000] ECR II-2319, paragrafi 76-78.

(48) Il-punt 1.1 tar-rapport: “Det inngår imidlertid ikke i formålet til den foreliggende rapport å foreta en vurdering av om den differensierte arbeidsgiveravgiften er i strid med EØS-avtalens bestemmelser. Raporten er avgrenset til å kartlegge de relevante konkurranseflater.”

(49) Ara l-paġna 2 ta’ l-ittra ta’ l-awtoritajiet Norveġiżi li ġġib id-data tat-23 ta’ April 2004 (Avveniment Nru 279843).

(50) Skond l-ispjegazzjoni ta’ l-awtoritajiet Norveġiżi fin-notifika, il-parti l-kbira, imma mhux is-setturi kollha fl-industrija tal-manfiattura suppost li jkunu esposti għall-kompetizzjoni barranija u għaldaqstant mhux suppost li jibbenefikaw mir-rati mnaqqsa tas-sigurtà soċjali li qed jiġu notifikati kurrentement. Madankollu, l-intrapriżi fil-75 % tas-setturi tas-servizzi kollha u f’bosta setturi tal-kostruzzjoni allegatament ma jiġux esposti għall-kompetizzjoni u għan-negozju fiż-ŻEE.

(51) Kawża Ċ-71/04 Administración del Estado vs Xunta de Galicia [2005] għadha ma ġietx ippubblikata, paragrafu 47.

(52) Kawżi Maqgħuda E-5/04, E-6/04 u E-7/04 Fesil u oħrajn vs EFTA Surveillance Authority [2005], għadha ma ġietx ippubblikata, paragrafu 95.

(53) Barra minn hekk, mhemm l-ebda referenza espliċita fin-notifika għall-metodu li ġie segwit biex tkun iddeterminata l-espożizzjoni għall-kompetizzjoni f’dan is-settur, għalkemm numru kbir ta’ sotto-setturi tal-kostruzzjoni ġew inklużi fin-notifika.

(54) Id-Deċiżjoni tal-Kummissjoni tat-30.6.2004 dwar il-miżuri notifikati mill-Italja favur l-industrija tal-pubblikazzjoni.

(55) Id-Deċiżjoni tal-Kummissjoni dwar l-iskema Griega ta’ għajnuniet fis-settur farmaċewtiku, iffinanzjata permezz ta’ imposti (levies) fuq prodotti farmaċewtiċi u fuq prodotti oħra relatati, l-għajnuna mill-Istat nru Ċ1A/92.

(56) Ara l-paġna 3 ta’ l-ittra ta’ l-awtoritajiet Norveġiżi li ġġib id-data tat-12 ta’ Novembru 2004 (Avveniment Nru 299087).

(57) Kawża T-171/02 Regione autonoma della Sardegna vs Il-Kummissjoni [2005] għadha ma ġietx ippubblikata, paragrafu 102; Kawża 248/84 Il-Ġermanja vs Il-Kummissjoni [1987] ECR 4013, paragrafu 18; Kawża Ċ-75/97 Il-Belġju vs Il-Kummissjoni [1999] ECR I-3671, paragrafu 48 u Kawża Ċ-278/00 Il-Greċja vs Il-Kummissjoni [2004] ECR I-3997, paragrafu 24.

(58) Kawża E-6/98 Il-Gvern tan-Norveġja vs L-Awtorità ta’ Sorveljanza ta’ l-EFTA [1999] Rapport tal-Qorti ta’ l-EFTA, paġna 76, paragrafu 57.

(59) F’dan il-kuntest ara l-Konklużjonijiet ta’ l-Avukat Ġenerali Geelhoed fil-Kawża Ċ-278/00 Il-Greċja vs Il-Kummissjoni [2004] ECR I-3997, paragrafu 40.

(60) Kawża T-171/02 Regione autonoma della Sardegna vs Il-Kummissjoni [2005] għadha ma ġietx ippubblikata, paragrafu 104.

(61) Kawża Ċ-172/03 Wolfgang Heiser vs Finanzamt Innsbruck [2005] għadha ma ġietx ippubblikata, paragrafi 29 and 32.

(62) Id-Deċiżjoni tal-Kummissjoni dwar l-Għajnuna mill-Istat N 560/01 u NN 17/02 u d-Deċiżjoni tal-Kummissjoni dwar l-Għajnuna mill-Istat Nru N 258/2000, rispettivament.

(63) Id-Deċiżjoni ta’ l-Awtorità Nru 291/03/COL tat-18 ta’ Diċembru 2003 rigward l-istabbilment ta’ faċilitajiet privati ta’ kura matul il-jum f’siti pubbliċi bi ħlasijiet issussidjati tal-kiri tal-proprjetà f’Oslo.

(64) Il-Konklużjonijiet ta’ l-Avukat Ġenerali Geelhoed fil-Kawża Ċ-278/00 Il-Greċja vs Il-Kummissjoni [2004] ECR I-3997, paragrafu 45-46.